open-index/open-wikipedia-markdown huggingface dataset:
ലാസ്ലോ ബൈറോ

ആധുനിക ബോൾ പേന കണ്ടുപിടിച്ച ആളാണ് **ലാസ്ലോ ജോസെഫ് ബൈറോ (László Bíró)** (1899 സെപ്തമ്പർ 29 - 1985 ഒക്ടോബർ 24)
## ജീവിതരേഖ
ഹംഗറിയിലെ ബൂദാപെസ്റ്റിലാണ് ബൈറോ ജനിച്ചത്. അദ്ദേഹത്തിന്റെ അച്ഛന്റെ പേര് മോസെസ് മറ്റ്യാസ് സ്വൈഗർ എന്നും, അമ്മയുടെ പേര് ജൻക ഉൽമൻ എന്നുമായിരുന്നു.അദ്ദേഹത്തിന് ഗ്യോർഗി ബൈറോ എന്ന പേരിൽ  ഒരു സഹോദരനുണ്ടായിരുന്നു. ബൈറോ, 1931-ൽ ബൂദാപെസ്റ്റ് ഇന്റർനാഷ്ണൽ ഫെയറിൽ തന്റെ ആദ്യത്തെ ബോൾ പേനയുടെ മോഡൽ അവതരിപ്പിച്ചു. ഹങ്കറിയിലെ ഒരു ജേർണലിസ്റ്റായി പ്രവർത്തിക്കുമ്പോൾ പത്രം അച്ചടിക്കുന്ന മഷി  പെട്ടെന്ന് ഉണങ്ങുന്നതായി കണ്ടു.അദ്ദേഹം അതേ മഷി തന്റെ ഫൗണ്ടൻ പേനയിലും ഉൾപ്പെടുത്താൻ ശ്രമിച്ചു, പക്ഷെ ആ മഷി പേനയുടെ അറ്റത്തേക്ക് വരാതെ കട്ടിപിടിച്ചു കിടന്നു. തന്റെ സഹോദരനോടൊപ്പം പ്രവർത്തിക്കുന്ന സമയത്ത്, അദ്ദേഹം ആവശ്യമുള്ള സമയത്ത് മഷിയെ വലിച്ചെടുക്കുകയും പേപ്പറിലേക്ക് നിക്ഷേപിക്കുകയും ചെയ്യുന്ന പേനയുടെ ടിപ്പ് കണ്ടെത്തി, അദ്ദേഹത്തിന് 1938 -ൽ അതിന്റെ പേരിൽ പേറ്റന്റ് ലഭിക്കുകയും ചെയ്തു.
ഇടത്ത്‌|ലഘുചിത്രം|അർജന്റീനയിലെ ലിയോപ്ലാൻ എന്ന മാഗസിനിൽ 1945-ൽ ബൈറോമിന്റെ പരസ്യം.
1943 -ൽ അദ്ദേഹവും, സഹോദരനും, അർജന്റീനയിലേക്ക് താമസം മാറ്റി. ജൂൺ പത്തിന് അവർ മറ്റൊരു പേറ്റന്റിന് അപേക്ഷിച്ചു. യു.എസ് പേറ്റന്റ് 2,390,636, അത് ബൈറോയുടെ അർജന്റീന പേനയായി മാറി.( അർജന്റീനയിൽ ഈ ബോൾ പേന ബൈറോം എന്നാണ്അറിയപ്പെട്ടിരുന്നത്.)ഈ ഡിസൈൻ യുനൈറ്റ‍ഡ് കിണ്ടത്തിൽ റോയൽ എയർഫോഴ്സിന്റെ എയർട്രൂപ്പിന് നിർമ്മിക്കാനുള്ള അനുവാദമുണ്ടായിരുന്നു. ഇതിന്റെ ഉപയോഗത്തിലൂടെ ഉയർന്ന ആൽറ്റിറ്റ്യൂഡിലും കൂടുതൽ ഫലപ്രദമായി എഴുതാൻ കഴിഞ്ഞു.

1945- ൽ മാർസെൽ ബിച്ച് പേനയ്ക്കുവേണ്ടി ആ പേറ്റന്റ് വാങ്ങി. അതായിരുന്നു പിന്നീട് ബിക് എന്ന കമ്പനിയുടെ പ്രധാന ഉത്പന്നം.

ലാസ്ലോ ബൈറോ 1985 -ന് അർജന്റീനയിലെ ബ്യൂനോസ് എയേർസിൽ വച്ച് മരണമടയുകയുണ്ടായി. അർജന്റീനയുടെ ഇൻവെന്റേഴ്സ് ഡെ അദ്ദേഹത്തിന്റെ പിറന്നാളാണ്.

2016-ൽ ഗൂഗിൽ ഡൂഡിൽ അദ്ദേഹത്തിന്റെ 117-ാം വാർഷികമായി ആചരിച്ചു.
ലഘുചിത്രം|250x250ബിന്ദു|ബൈറോസിന്റെ നിർമ്മാണമായി ബൈറോം.

## "ബൈറോ" ട്രെയ്ഡ്മാർക്ക്
 യു.കെ, ഐർലാന്റ്, ആസ്റ്റ്രേലിയ, ഇറ്റലി പോലുള്ള രാജ്യങ്ങളിലും ഒരു ബാൾപോയിന്റ് പേന വിവിധ രാജ്യങ്ങളിൽ ബൈറോ ആയി അറിയപ്പെട്ടുവരുന്നു അതുകൊണ്ടുതന്നെ ഈ വാക്ക് ഒരു ട്രെയ്ഡ്മാർക്കായി പരത്തെ അംഗീകരിച്ചിരിക്കുന്നു.

## റെഫറൻസ്

വർഗ്ഗം:1899-ൽ ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:ഹംഗേറിയൻ ജൂതർ
വർഗ്ഗം:എഴുത്തുപകരണങ്ങൾ
ക്രിസ് ടക്കർ

ഒരു അമേരിക്കൻ അഭിനേതാവും ഹാസ്യതാരവു മാണ് **ക്രിസ് ടക്കർ** (ജനനം ആഗസ്റ്റ്  31, 1971)."ഫ്രൈഡെ" എന്ന ചലച്ചിത്ര പരമ്പരയിലെ ഇദ്ദേഹത്തിന്റെ സ്‌മോക്കി എന്ന കഥാപാത്രവും *റഷ് ഹവർ*പരമ്പരയിലെ ഇദ്ദേഹത്തിന്റെ ഡിറ്റക്ടീവായ ജെയിംസ് കാർട്ടർ എന്ന കഥാപാത്രവും വളരെ പ്രശസ്തമാണ്.

ജാക്കി ചാനുമൊത്തുള്ള റഷ് ഹവർ ആദ്യ ദാഗത്തിന്റെ വൻ വിജയത്തിനു ശേഷം അതിന്റെ രണ്ടാം ഭാഗത്തിലഭിനയിക്കുന്നതിനായി  ടക്കർ 20 ദശലക്ഷം ഡോളറും മൂന്നാം ഭാഗത്തിലഭിനയിക്കുന്നതിനായി 25 ദശലക്ഷം ഡോളറുമാണ് പ്രതിഫലം കൈപറ്റിയിരുന്നത്.ആ സമയത്തെ ഹോളിവുഡിലെ ഏറ്റവും വലിയ പ്രതിഫലമായിരുന്നു ഇത്.

## ചലചിത്രങ്ങളുടെ  പട്ടിക

### ചലച്ചിത്രം

### ടെലിവിഷനിൽ

## സംഗീത വീഡിയോകൾ

## 'അവലംബം

വർഗ്ഗം:1971-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ഇന്ത്യയിലെ ജലപാതകളുടെ പട്ടിക

ഉൾനാടൻ ജലഗതാഗത്തിന് അനുയോജ്യമെന്നു കരുതപ്പെടുന്ന 111 ദേശീയ ജലപാതകൾ ഇന്ത്യയിൽ ഉണ്ട്.
thumb|Inland Water Ways of India

വർഗ്ഗം:ഇന്ത്യയിലെ ജലപാതകൾ
കൊടിയാക്ക്, അലാസ്ക

**കൊടിയാക്ക്**, അലാസ്കയിലെ കൊടിയാക് ദ്വീപിലെ ഒരു പ്രധാന പട്ടണമാണ്. 3,670 ചതുരശ്ര മൈൽ വിസ്തീർണ്ണമുള്ള ഈ ദ്വീപ് അമേരിക്കൻ ഐക്യനാടുകളിലെ ഏറ്റവും വലിയ രണ്ടാമത്തെ ദ്വീപാണ്. ഈ ദ്വീപ് എമറാൾഡ് ദ്വീപെന്നും അറിയപ്പെടുന്നു. 

## ചരിത്രം
തദ്ദേശവാസികളായ അല്യൂട്ടിക് വർഗ്ഗക്കാർ 7,000 വർഷങ്ങളായി ഇവിടെ ജീവിച്ചുവരുന്നു. സ്റ്റീഫൻ ഗ്ലോട്ടോവ് എന്ന റഷ്യൻ പര്യവേക്ഷകനാണ് ദ്വീപ് കണ്ടുപിടിച്ചത്. അദ്ദേഹം **Kad’yak**(Кадьяк) എന്ന പേരാണ് നൽകിയത്. റഷ്യൻ കാലഘട്ടത്തിൽ ഇവിടം രോമവ്യവസായത്തിന്റെ ഒരു പ്രധാന കേന്ദ്രമായിരുന്നു. അക്കാലത്തെ റഷ്യൻ-അമേരിക്കൻ കമ്പനിയുടെ ഉടമസ്ഥതയിലുണ്ടായിരുന്ന പഴയ ഒരു പാണ്ടികശാല ഈ നഗരത്തിന്റെ പ്രധാനഭാഗത്ത് ബാരനോവ് മ്യൂസിയം എന്ന പേരിൽ നിലനിർത്തിയിരിക്കുന്നു. 1808 ൽ പണിതുയർത്തിയ ഈ കെട്ടിടമാണ് അലാസ്ക സംസ്ഥാനത്തെ ഇന്നും നില നില്ക്കുന്ന ഏറ്റവും പഴയ നിർമ്മിതി. റഷ്യൻ അമേരിക്കയുടെ ആദ്യ തലസ്ഥാനം ഇവിടെയായിരുന്നു. പിന്നീട് 1804 ൽ Novoarkhangelsk (ഇപ്പോഴത്തെ സിറ്റ്ക) യിലേയ്ക്കു തലസ്ഥാനം മാറ്റി സ്ഥാപിച്ചു.  റഷ്യൻ ചക്രവർത്തിയുടെ ഉത്തരവു പ്രകാരം  കടൽനായ്ക്കളെയും മറ്റും വേട്ടയാടി രോമവ്യവസായത്തെ പുഷ്ടിപ്പെടുത്തുന്നതിനും ഒരു സ്ഥിരമായ വാസസ്ഥലം പണിതുയർത്തുന്നതിനുമായി 1799 ൽ റഷ്യൻ-അമേരിക്കൻ കമ്പനി രൂപീകൃതമായി. പത്തൊമ്പതാം നൂറ്റാണ്ടിന്റെ മദ്ധ്യത്തിൽ അനിയന്ത്രിതമായ വേട്ടയാടൽ മൂലം കടൽനായ്ക്കളുടെ എണ്ണത്തിൽ വൻതോതിലുള്ള കുറവു വന്നു. അതുപോലെ യൂറോപ്യൻ കുടിയേറ്റക്കാരുടെ ആഗമനത്തോടെ യൂറോപ്പിലെ സാംക്രമിക രോഗങ്ങളും അവരുമായുള്ള ഏറ്റുമുട്ടലുകളും തദ്ദേശവാസികളായ അമേരിക്കൻ ഇന്ത്യക്കാരുടെ 85 ശതമാനവും ഇവിടെനിന്ന് അപ്രത്യക്ഷമാകുന്നതിനും കാരണായി. അലാസ്ക റഷ്യയിൽ നിന്ന് അമേരിക്കൻ ഐക്യനാടുകൾ വാങ്ങുന്ന കാലത്ത് കൊടിയാക്ക് ഒരു മത്സ്യ ബന്ധന കേന്ദ്രമായി മാറിയിരുന്നു.

## ജനസംഖ്യ
2000 ലെ സെൻസസ്‍ അനുസരിച്ച് കൊടിയാക്കിലെ ജനസംഖ്യ 6,334 ആയിരുന്നു. 46.40 ശതമാനം വെളുത്ത വർഗ്ഗക്കാർ, 0.69 ശതമാനം ആഫ്രിക്കൻ അമേരിക്കക്കാർ, 10.47 ശതമാനം തദ്ദേശീയ ഇന്ത്യക്കാർ, 31.73 ശതമാനം ഏഷ്യക്കാർ, 0.93 ശതമാനം പസിഫിക് ദ്വീപുവാസികൾ, 4.36 ശതമാനം മറ്റുവർഗ്ഗങ്ങൾ എന്നിങ്ങനെയാണ് ജനങ്ങളുടെ വംശീയമായ തരം തിരിക്കൽ.


പ്രമാണം:Russian Sloop-of-War Neva.jpg|height=1600px|The Russian sloop of war *[[Neva (1802 Russian ship)|Neva]]* visits Kodiak, Alaska in 1805
പ്രമാണം:Kodiak, Alaska 1900s.jpg|Kodiak, sometime shortly after 1900
പ്രമാണം:Kodiak, Alaska 1965.jpg|Street of Kodiak in 1965
പ്രമാണം:Kodiak Harbor after the storm, Alaska 2009 disk 2 129 (2).jpg|Kodiak Harbor, July 2009


## അവലംബം
വർഗ്ഗം:അലാസ്കയിലെ പട്ടണങ്ങൾ
സർവോദയപ്രസ്ഥാനം

ലോകത്തേവർക്കും അഭിവൃത്തിയുണ്ടാക്കാൻ വേണ്ടി എന്ന അർത്ഥത്തിൽ ഗാന്ധിജി രൂപപ്പെടുത്തിയ ഒരു പ്രസ്ഥാനമാണ് സർവോദയപ്രസ്ഥാനം. *എല്ലാവർക്കും ഉന്നമനം* എന്നാണ് സംസ്കൃതത്തിൽ ഇതിന് അർത്ഥം. ജോൺ റസ്കിന്റെ അൺടു ദിസ് ലാസ്റ്റ് എന്ന ഗ്രന്ഥത്തിന്റെ വിവർത്തനത്തിൽ 1908 -ൽ ഗാന്ധിജി രൂപം കൊടുത്ത ഒരു പദമാണ് **സർവ്വോദയം **(**Sarvodaya)** (Devanagari: सर्वोदय, Gujarati: સર્વોદય) തന്റെ രാഷ്ട്രീയ തത്ത്വചിന്തയുടെ ലക്ഷ്യമായി സർവ്വോദയത്തെയാണു ഗാന്ധിജി കണ്ടത്. സ്വാതന്ത്ര്യാനന്തരം ഗാന്ധിയന്മാരായ വിനോബാ ഭാവെയെപ്പോലുള്ളവർ അക്രമരഹിതമാർഗ്ഗത്തിൽ ഉള്ള സാമൂഹ്യപ്രസ്ഥാനങ്ങളിൽ ഇത് ഉപയോഗിച്ചു. സ്വയം പര്യാപ്തതയും തുല്യതയും ഒക്കെ സർവ്വോദയത്തിന്റെ ലക്ഷ്യങ്ങളാണ് 

## References

വർഗ്ഗം:ഗാന്ധിസം
വർഗ്ഗം:ഹിന്ദി വാക്കുകളും പ്രയോഗങ്ങളും
സ്വര കാര്യ

**സ്വര കാര്യ**(lit. Voice of the Functional) ഇന്തോനേഷ്യയിലെ ദിനപത്രമാണ്. ഇന്തോനേഷ്യയിലെ ഗോൾക്കാർ പാർട്ടിയെ അന്ന് നടന്ന തിരഞ്ഞെടുപ്പിൽ സഹായിക്കാനായി 1971ൽ തുടങ്ങിയ പത്രം. ഉദ്യോഗസ്ഥർ മിക്കവരും ഇതു വായിക്കുന്നുവത്രെ. 1971ൽ 55,700 എണ്ണം പ്രചാരമുണ്ടായിരുന്ന ഈ പത്രം, 1998ൽ 300,000 പ്രതികളുടെ പ്രചാരത്തിലെത്തി. സുഹാർത്തോയുടെ സ്ഥാനത്യാഗത്തോടെ പ്രചാരം കുത്തനെ ഇടിഞ്ഞ്, 3000ൽ എത്തി. 2005ഓടെ കൂടുതൽ നിഷ്പക്ഷമാകാൻ ശ്രമം നടത്തി വരുന്നു. 
## കുറിപ്പുകൾ

## അവലംബം

**Footnotes**
ബോൾ പെൻ

അറ്റത്ത് ലോഹം കൊണ്ടുള്ള ഒരു ബോളിനാൽ മഷി തുടർച്ചയായി ഒരു പ്രതലത്തിൽ വ്യാപിപ്പിച്ച് എഴുതാൻ സഹായിക്കുന്ന ഒരു പേനയാണ് **ബോൾ പെൻ** അല്ലെങ്കിൽ **ബോൾ പോയന്റ് പെൻ (Ballpoint pen)**. മഷിപ്പേനയും തൂവൽ കൊണ്ട് എഴുതുന്ന പേനയേക്കാളും വിശ്വസനീയവും വൃത്തിയുള്ളതുമായ ബോൾ പേനയാണ് ഇന്ന് ലോകത്തിൽ ഏറ്റവും വ്യാപകമായി എഴുതാൻ ഉപയോഗിക്കുന്നത്. ഉരുക്ക്, പിത്തള, ടംഗ്‌സ്റ്റൺ കാർബൈഡ് എന്നിവയാണ് ഈ പേനകളുടെ അറ്റത്തെ ലോഹ ഭാഗം ഉണ്ടാക്കാൻ ഉപയോഗിക്കുന്ന വസ്തുക്കൾ. ദിനേന ദശലക്ഷക്കണക്കിനു ബോൾപ്പേനകളാണ് ലോകമാകെ ഉണ്ടാക്കുകയും വിൽക്കുകയും ചെയ്യുന്നത്. പല നിർമ്മതാക്കളും വലിയ വിലപിടിപ്പുള്ള പേനകൾ അവ ശേഖരിക്കുന്നവരെ ലക്ഷ്യമാക്കി ഇറക്കാറുണ്ട് .

## പുറത്തേക്കുള്ള കണ്ണികൾ

വർഗ്ഗം:എഴുത്തുപകരണങ്ങൾ
ഹെമിസ് ആശ്രമം

വലത്ത്‌|ലഘുചിത്രം|ഹെമിസ് ആശ്രമത്തിലെ ഗുരു റിമ്പോച്ചെയുടെ (പദ്മസംഭവ) പ്രതിമ
**ഹെമിസ് ആശ്രമം** ബുദ്ധ മതക്കാരിലെ ദ്രുഗ്പ വംശക്കാരുടെ ഒരു തിബെത്ത് ബുദ്ധ ആശ്രമം (ഗൊമ്പ) ആണ്. ലേയിൽ നിന്നും 45 കി.മി ദൂരത്തിൽ സ്ഥിതി ചെയ്യുന്ന ഈ ആശ്രമം 1672ൽ അന്നത്തെ ലഡാക്കി രാജാവായ സെൻഗേ നംഗ്യൽ പുനരുദ്ധാരണം നടത്തി. വാർഷിക ഉത്സവമായ ഹെമിസ് ഉത്സവം എല്ലാ കൊല്ലവും ജൂലൈ ആദ്യ വാരം കൊണ്ടാടുന്നു. ദ്രുഗ്‌പാ വംശത്തിന്റെയും ഹെമിസ് ആശ്രമത്തിന്റെയും ചരിത്രങ്ങൾ ഉൾക്കൊള്ളുന്ന ഒരു മ്യൂസിയം ഇവിടെ പ്രവർത്തിക്കുന്നുണ്ട്. ഇപ്പോഴും ഹെമിസ് വാർഷിക ഉത്സവങ്ങൾക്ക് ഉപയോഗിക്കുന്ന വസ്തുക്കൾ ഇവിടെ പ്രദർശിപ്പിച്ചിരിക്കുന്നു.

## ചരിത്രം

ഹെമിസ് ആശ്രമം 11ആം നൂറ്റാണ്ടു മുതൽ നിലവിലുണ്ട്. യോഗി ടിലോപയുടെ ശിഷ്യനായ നാരോപയുമായി ഈ ആശ്രമത്തെ ബന്ധപെടുത്താം. നാരോപയുടെ ആത്മകഥയുടെ ഒരു പരിഭാഷ (എ. ഗ്രൻവെടൽ ചെയ്തത്) ഈ ആശ്രമത്തിൽ കാണാം.

ഈ പുസ്തകത്തിൽ അദ്ദേഹം തന്റെ ഗുരു ആയ ടിലോപയെ കണ്ടുമുട്ടിയതിനെ കുറിച്ച് വിവരിക്കുന്നുണ്ട്. ടിലോപ നരോപയ്ക്കു ആദ്ധ്യാത്മിക നിർവാണം ഗ്രഹിക്കുന്നതിനായി 12 വലിയ കർത്തവ്യങ്ങളും 12 ചെറിയ കർത്തവ്യങ്ങളും കൊടുക്കുകയുണ്ടായി. പുരാതന ബിഹാറിലെ നളന്ദ സർവകലാശാലയുടെ മഠാധിപതി ആയിരുന്നു നരോപ എന്ന് കരുതിപ്പോരുന്നു. ടർക്കിഷ് അഫ്ഘാൻ മുസ്ലിം ശക്തികളുടെ ആക്രമണത്തിൽ സർവകലാശാല നശിച്ചപ്പോ അദ്ദേഹം ഹിമാലയത്തിലേക്ക് പലായനം ചെയ്തതാവണം. നരോപയും തിലോപയും ഹെമിസിൽ വച്ച് കണ്ടുമുട്ടിയതിനു ശേഷം ഇന്ന് നിലവിലില്ലാത്ത മഗധയിലുള്ള ഒതന്ത്ര എന്ന ആശ്രമത്തിലേക്കു യാത്ര തിരിച്ചു. ഇന്ന് ഒതന്ത്ര ഓടാന്റപുരി എന്നറിയപ്പെടുന്നു. ഹിമാലയൻ ബുദ്ധിസത്തിലെ (Esoteric) കഗ്യു കുലത്തിന്റെ സ്ഥാപകൻ എന്ന് അറിയപ്പെടുന്നത് നരോപ ആണ്. അതുകൊണ്ടു തന്നെ ഹെമിസ് ആശ്രമം കഗ്യു വംശത്തിന്റെ പ്രധാന കേന്ദ്രം ആയി കണക്കാക്കാം. ദ്രുഗ്പ വംശം കഗ്യു വംശത്തിന്റെ ഒരു ഉപവംശം ആണ്.

 1894ൽ റഷ്യൻ ജേര്ണലിസ്റ് ആയ നിക്കോളാസ് നോടോവിച് യേശുവിന്റെ അജ്ഞാത വർഷങ്ങളിൽ ഇവിടെ വന്നിട്ടുണ്ടെന്നും അതിന്റെ തെളിവുകൾ താൻ ആശ്രമത്തിൽ കാലൊടിഞ്ഞു ചികിത്സയ്ക്ക് കിടക്കുന്ന സമയത്തു കണ്ടിട്ടുണ്ടെന്നും അവകാശപ്പെട്ടു. പക്ഷെ പിന്നീട് ചരിത്രകാരന്മാർ ഈ കഥ പുനഃ:പരിശോധിക്കുകയും അത് ശരിയല്ല എന്ന് തെളിയിക്കുകയും ചെയ്തു. പിന്നീട് നോടോവിച് തന്നെ താൻ കളവു പറഞ്ഞതാണെന്ന് സമ്മതിച്ചു. ഈ തട്ടിപ്പ് വഴി അന്ന് നോടോവിച് ധാരാളം കാശ് സമ്പാദിക്കുക ഉണ്ടായി

## ഹെമിസ് ഉത്സവം
എല്ലാ കൊല്ലവും ഹെമിസ് ആശ്രമത്തിൽ ഉത്സവം നടക്കുന്നു. ഗുരു റിംപോച്ചെയെ (പദ്മസംഭവ) ആദരിച്ചു കൊണ്ടാണ് ഈ നൃത്യ ഉല്സവം കൊണ്ടാടുന്നത്. 
ബുദ്ധ ശാക്യമുനി പ്രവചിച്ച പ്രകാരം വാനര വർഷത്തിലെ അഞ്ചാം മാസത്തിൽ പത്താം ദിവസമാണ് ഗുരു റിംപോച്ചെ ജനിക്കുന്നത്. ചരാചരങ്ങളുടെ ആദ്ധ്യാത്മിക ബോധം വളർത്തുന്നതിനായാണ് ഗുരു ജന്മം കൊണ്ടതെന്നു വിശ്വസിച്ചു പോരുന്നു. പന്ത്രണ്ടു കൊല്ലം കൂടുമ്പോ ഒരു മഹാ ഉത്സവവും നടക്കാറുണ്ട്. നാരോപ എന്നാണു അതിനു പേര്. 2016ൽ ഈയടുത്ത് നാരോപ ഉത്സവം കഴിഞ്ഞത്.

ഉത്സവ ചടങ്ങുകളിൽ ഏറ്റവും നിഗൂഢമായതും വിചിത്രമായതുമായ ചടങ്ങാണ് പൊയ്മുഖ നൃത്തം. ലഡാക്കിലെ വിവിധ തരത്തിലുള്ള പൊയ്മുഖ നൃത്തങ്ങളെ മൊത്തത്തിൽ ചാംസ് അനുഷ്ഠാനങ്ങൾ എന്ന് വിളിക്കപ്പെടുന്നു.. ചാംസ് അനുഷ്ഠാനങ്ങൾ താന്ത്രിക നിഷ്ഠകളുടെ ഭാഗമായുള്ള ചിട്ടകളാണ്. താന്ത്രിക വജ്രയാന അദ്ധ്യാപനം നടത്തുന്ന ആശ്രമങ്ങളിൽ ആണ് ഇവ കാണപ്പെടുന്നത്.
File:Hemis courtyard.JPG|ഹെമിസ് ആശ്രമത്തിന്റെ നടുമുറ്റം.
File:Mural painting, monastery Hemis, Ladakh, India.jpg|മ്യൂറൽ ചിത്രങ്ങൾ


## Footnotes



വർഗ്ഗം:ലഡാക്
വർഗ്ഗം:ബുദ്ധവിഹാരങ്ങൾ
വനിത ഇന്തോനേഷ്യ

**വനിത ഇന്തോനേഷ്യ** (Wanita Indonesia) അല്ലെങ്കിൽ ഇന്തോനേഷ്യൻ വനിത ഇന്തോനേഷ്യയിലെ സ്ത്രീകളുടെ സംഘടനയാണ്. പാർടെയ് ഇന്തോനേഷ്യ റായ  ('Great Indonesia Party') എന്ന ഇന്തോനേഷ്യൻ പാർട്ടിയുടെ വനിതാ വിഭാഗം ആകുന്നു. 1953 സെപ്റ്റംബർ 11നാണ് വനിത ഇന്തോനേഷ്യ സ്ഥാപിച്ചത്. ദേശീയത്, ജനാധിപത്യം, മാനുഷികത എന്നിവയാണ് ഈ സംഘടനയുടെ ലക്ഷ്യം. 

വനിത ഇന്തോനേഷ്യ, അവിടുത്തെ സ്ത്രീകളുടെ ജീവിതം മെച്ചപ്പെടുത്താനായി അവർക്ക് വരുമാനം ഉയർത്താൻവേണ്ട സ്ഥാപനങ്ങളും സഹകരണ സംഘങ്ങളും സ്ഥാപിക്കുകയും സ്ത്രീകൾക്കായി അവരുടെ ഗൃഹസമ്പത്ത് വർദ്ധിപ്പിക്കാൻ സഹായിക്കുന്ന വിദ്യാഭ്യാസപ്രവർത്തനങ്ങളും നടത്തുന്നു. 
## അവലംബം

വർഗ്ഗം:ഇന്തോനേഷ്യ
വർഗ്ഗം:സംഘടനകൾ
ബെഥേൽ, അലാസ്ക

അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ പടിഞ്ഞാറെ തീരത്തുള്ള ഒരു പട്ടണമാണ് **ബെഥേൽ (Bethel)** . ആങ്കറേജിന് ഏകദേശം 400 മൈൽ പടിഞ്ഞാറു ഭാഗത്തായി. വായുമാർഗ്ഗവും നദീമാർഗ്ഗവും മാത്രമേ ബെതേലിൽ എത്തിച്ചേരാൻ സാധിക്കുകയുള്ളു. കുസ്കോക്വിം നദിയിലെ പ്രധാന തുറമുഖമാണ് ബെതേൽ. യൂക്കോൺ-കുസ്കോക്വിം ഡെൽറ്റയിലെ 56 ഗ്രാമങ്ങളുടെ ഭരണസിരാകേന്ദ്രവും ഗതാഗതകേന്ദ്രവും കൂടിയാണ് ബെഥേൽ പട്ടണം. അലാസ്കയിലെ ഒൻപതാമത്തെ വലിയ പട്ടണമാണ് ബെഥേൽ. ഈ പട്ടണത്തിലെ ജനസംഖ്യ 2010 ലെ കണക്കനുസരിച്ച് 6080 ആണ്.ഭൂമിശാസ്ത്രംബഥേൽ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ    യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ, കണക്കുകളനുസരിച്ച് ബെഥേൽ പട്ടണത്തിൻറെ ആകെ വിസ്തൃതി , ആണ്. ഇതിൽ  കരഭാഗവും ബാക്കി , ഭാഗം 11.34%, വെള്ളവുമാണ്.

## കാലാവസ്ഥ
ബെഥേൽ പട്ടണത്തിലെ കാലാവസ്ഥ സബ്ആർട്ടിക് (Köppen *Dfc*) ആണ്. 

## അവലംബം

## അവലംബം

## പുറത്തേക്കുള്ള കണ്ണികൾ

വർഗ്ഗം:അലാസ്കയിലെ പട്ടണങ്ങൾ
അഫ്ഘാനിസ്ഥാനിലെ ബുദ്ധമതം

ബുദ്ധമതം, ഇസ്ലാമിക യുഗത്തിനു മുമ്പ് അഫ്ഘാനിസ്ഥാനിലെ പ്രധാന മതമായിരുന്നു. ഹിന്ദുക്കുഷ് പർവ്വതത്തിന്റെ തെക്കു ഭാഗത്ത് ഈ മതം പടർന്നു പന്തലിച്ചു. ഭാരതത്തിലെ മൗര്യ സാമ്രാജ്യവുമായി ബി. സി. ഇ 350ൽ സെല്യൂക്കിഡ് സാമ്രാജ്യം സഖ്യം ചെയ്തപ്പോഴാണ് ബുദ്ധമതം ആദ്യമായി അഫ്ഘാനിസ്ഥാനിൽ എത്തിയത്. ഇതിന്റെ ഫലമായി, ഗ്രീക്കോ-ബാക്ട്രിയൻ രാജ്യത്തിൻകീഴിൽ ബുദ്ധമതത്തിന്റെ ഗ്രീക്കു രൂപം (ഗ്രീക്കു ബുദ്ധമതം) രൂപപ്പെട്ടു. പിന്നീട്, ഇത് ഇന്തോ-ഗ്രീക്ക് രാജ്യമായി മാറി. ഇന്നത്തെ പാകിസ്താന്റെ ഉത്തരഭാഗവും അഫ്ഘാനിസ്ഥാനും ചേർന്നതായിരുന്നു ആ രാജ്യം. കുശാനസാമ്രാജ്യത്തിന്റെ കാലത്താണ് ബുദ്ധമതത്തിന്റെ ഗ്രീക്കു രൂപം ഏറ്റവും കൂടുതൽ ഔന്നത്യത്തിലെത്തിയത്. കുശാനസാമ്രാജ്യകാലത്ത് ഉപയോഗിക്കപ്പെട്ട ബാക്ട്രിയൻ ഭാഷ എഴുതിയിരുന്നത് ഗ്രീക്ക് അക്ഷരമാല ഉപയോഗിച്ചായിരുന്നു എന്നതിനു തെളിവുകളുണ്ട്. 

ഇക്കാലത്ത്, അനേകം ബുദ്ധസന്യാസിമാർ ദൂരസ്ഥലങ്ങളിലേയ്ക്ക് ബുദ്ധധർമ്മം പ്രചരിപ്പിക്കാനായി അയയ്ക്കപ്പെട്ടു. സെൻ ബുദ്ധമതത്തിന്റെ സ്ഥാപകനായ ബോധിധർമ്മൻ, ഇങ്ങനെ ചൈനയിലേയ്ക്ക് അയയ്ക്കപ്പെട്ട ബുദ്ധസന്യാസി ആയിരുന്നു. (178 സി. ഇ ൽ ജീവിച്ചിരുന്ന, മറ്റൊരു ബുദ്ധ സന്യാസിയായ ലോകക്‌സേമ (ലോകക്ഷേമ), ഷാവോലിൻ കുങ്ഫൂവിന്റെ ഉപജ്ഞാതാവായിരുന്നു. അദ്ദേഹം ചൈനയുടെ അന്നത്തെ തലസ്ഥാനമായ, ലോയങ്ങ് വരെ യാത്ര ചെയ്യുകയും ചൈനീസ് ഭാഷയിലേയ്ക്ക്മഹായാന ബുദ്ധമതത്തിന്റെ ഗ്രന്ഥങ്ങൾ വിവർത്തനം ചെയ്യുകയും ചെയ്തു. മഹാവംശ (അദ്ധ്യായം 29) അനുസരിച്ച്, മഹാധർമരക്സിത എന്ന ബുദ്ധസന്യാസി, അലസാന്ദ്ര (ഇന്നത്തെ കാബൂളിനു 150 കിലോമീറ്റർ അകലെ കാക്കസസ്സ് മേഖലയിലായിരുന്നു ഈ കാക്കസസ്സിലെ അലക്സാണ്ട്രിയ) എന്ന ഗ്രീക്ക് പട്ടണത്തിൽനിന്നുമുള്ള 30,000 ബുദ്ധഭിക്കുക്കളെയും കൊണ്ട് ശ്രീലങ്കയിലെ അനുരാധാപുരത്തെ മഹത്തായ സ്തൂപം സമർപ്പിക്കാനായി പോയതായി കാണുന്നു. (165 ബി സി ഇ - 135 ബി സി ഇ) ജീവിച്ച ഗ്രീക്കോ-ബാക്ട്രിയൻ രാജാവായിരുന്ന മെനാൻഡർ ഒന്നാമൻ, (പാലി ഭാഷയിൽ, *മിലിന്ദ*) മിലിന്ദ പൻഹ എന്ന പേരിൽ ബുദ്ധപുരാണങ്ങളിൽ കഥാപാത്രമാണ്. 

ഏഴാം നൂറ്റാണ്ടിൽ ഇസ്ലാം മതത്തിന്റെ വരവോടെ അഫ്ഘാനിസ്ഥാനിൽ  ബുദ്ധമതം ക്ഷിയിച്ചുവന്നു. ഗസ്നവി സാമ്രാജ്യത്തിന്റെ കാലത്ത് പതിനൊന്നാം നൂറ്റാണ്ടോടെ ബുദ്ധമതം അഫ്ഘാനിസ്ഥാനിൽ നിന്ന് പൂർണ്ണമായി തുടച്ചുനീക്കപ്പെട്ടു.

## ഇതും കാണൂ

*Pre-Islamic Hindu and Buddhist heritage of Afghanistan
*Trapusa and Bahalika

## അവലംബം

വർഗ്ഗം:അഫ്ഗാനിസ്താൻ
വർഗ്ഗം:ബുദ്ധമതം
ഇശലിൽ കനൽ തോറ്റിയകവി

മഹാകവി മോയിൻകുട്ടി വൈദ്യരെക്കുറിച്ചുള്ള ഡോക്യമെന്ററിയാണ് **ഇശലിൽ കനൽ തോറ്റിയകവി  **.  ഫറൂഖ് അബ്ദുൽ റഹിമാൻ സംവിധാനം നിർവഹിച്ച ഈ ചിത്രം 2016 ലെ സൈൻസ് ചലച്ചിത്രോത്സവത്തിൽ പ്രദർശിപ്പിച്ചിരുന്നു.
## അവലംബം


വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
ഭൗസാഹബ് മാരുതി തലേക്കറുടെ ശിരച്ഛേദം

2000 ഫെബ്രുവരി 27നാണ് പാകിസ്താനി സൈനികരും ഇല്യാസ് കശ്മീരി എന്നയാളുടെ നേതൃത്വത്തിൽ പന്ത്രണ്ടിലധികം ഹുജി തീവ്രവാദികളും ചേർന്ന സംഘം  ഭൗസാഹബ് മാരുതി തലേക്കർ എന്ന ഇന്ത്യൻ സൈനികന്റെ ശിരച്ഛേദം നടത്തിയത്. ജമ്മു കശ്മീരിലെ രജൗറി ജില്ലയിലാണ് ഇത് നടന്നത്. തലേക്കർ ഡ്യൂട്ടിയിലുണ്ടായിരുന്ന അശോക് ലിസണിംഗ് പോസ്റ്റ് മൂന്ന് പാകിസ്താനി പോസ്റ്റുകളാൽ ചുറ്റപ്പെട്ട അവസ്ഥയിലായിരുന്നു. മോർട്ടാർ, റോക്കറ്റ് ആക്രമണങ്ങളുടെ മറവിലാണ് ഒരു വലിയ സംഘം ഈ പോസ്റ്റ് ആക്രമിച്ചത്. അവിടെയുണ്ടായിരുന്ന മറാത്ത ലൈറ്റ് ഇൻഫൻട്രിയിലെ ഏഴ് സൈനികരും കൊല്ലപ്പെട്ടു. തലേക്കറുടെ ശിരസ്സ് അക്രമികൾ പാകിസ്താനിലേയ്ക്ക് കൊണ്ടുപോയി. ശിരസ്സുമായി നിൽക്കുന്ന ഇല്യാസ് കശ്മീരിയുടെ ചിത്രം പാകിസ്താനി പത്രങ്ങൾ പ്രസിദ്ധീകരിച്ചിരുന്നു.

## References

വർഗ്ഗം:തീവ്രവാദം
വർഗ്ഗം:കൊലപാതകം
വർഗ്ഗം:ഇന്ത്യാ-പാക് ബന്ധങ്ങൾ
കോബക്, അലാസ്ക

കോബക്, അലാസ്കയിലെ സംസ്ഥാനത്തെ നോർത്ത് വെസ്റ്റ് ആർട്ടിക് ബറോയിലുള്ള ഒരു ചെറുപട്ടണമാണ്. 2010 ലെ യു.എസ്. സെൻസസിൽ ജനസംഖ്യം 151 ആയി കണക്കാക്കിയിരിക്കുന്നു. കോബക് നഗരം രൂപീകരിക്കപ്പെടുന്നത് 1899 ലാണ്. കോബക്കിനു വടക്കുള്ള ഖനികളിലേയ്ക്കുള്ള സാധനസാമഗ്രികളുടെ ഒരു വിതരണകേന്ദ്രമായിരുന്നു ആദ്യകാലത്ത് ഈ സ്ഥലം. ഒരു വ്യാപാരകേന്ദ്രം, സ്കൂൾ എന്നി ആദ്യകാലത്ത് കുടിയേറ്റക്കാരുടെ സൌകര്യാർത്ഥം നിർമ്മിക്കപ്പെട്ടു. 1973 ലെ ഒരു വെള്ളപ്പൊക്കത്തിൽ പട്ടണം വെള്ളത്തിൽ മുങ്ങിയിരുന്നു. Shungnak നഗരത്തിന് 10 കിലോമീറ്റർ (6.2 മൈൽ) വടക്കു കിഴക്കായി കോബക് നദിയുടെ കരയിലാണ് പട്ടണം നിലനിൽക്കുന്നത്. സമീപത്തായം കോബക് വാലി നാഷണൽ പാർക്ക് സ്ഥിതി ചെയ്യുന്നു. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച് നഗരവിസ്തൃതി 16.8 സ്ക്വയർ മൈലാണ് (42 km2).  
നടുവിൽ|ലഘുചിത്രം|420x420ബിന്ദു

## അവലംബം
ഹൂസ്റ്റൺ, അലാസ്ക

**ഹൂസ്റ്റൺ** (Houston) അലാസ്കയിലെ മറ്റനുസ്ക-സസിറ്റ്ന ബറോയിൽ ഉൾപ്പെട്ട ഒരു പട്ടണമാണ്. ഇത് ആങ്കറേജ-അലാസ്ക മെട്രോപോളിറ്റൺ സ്റ്റാറ്റിസ്റ്റിക്കൽ ഏരിയായായുടെ ഭാഗവും കൂടിയാണ്. ആങ്കറേജ് നഗരമദ്ധ്യത്തിന് ഏതാണ്ട് 33 മൈൽ മാറി സ്ഥിതി ചെയ്യുന്നു. 2010ലെ സെൻസസിൽ ജനസംഖ്യ 1,912 മാത്രമാണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച് പട്ടണം 23.5 സ്ക്വയർ മൈൽ (61 km2) വിസ്തൃതിയിൽ പരന്നു കിടക്കുന്നു.

## അവലംബം
വർഗ്ഗം:അലാസ്കയിലെ പട്ടണങ്ങൾ
സൊൾഡോറ്റ്ന, അലാസ്ക

സൊൾഡോറ്റ്ന എന്ന നഗരം കെനായി ബറോ ഉപദ്വീപിലുള്ള അലാസ്ക സ്റ്റേറ്റിലെ (United States) ഒരു നഗരമാണ്. 2010 ലെ യു.എസ്. സെൻസസ് അനുസിരിച്ച്  സൊൾഡോറ്റ്ന നഗരത്തിലെ മൊത്തം ജനസംഖ്യ 4,163 ആയി കണക്കാക്കപ്പെട്ടിരിക്കുന്നു. കെനായി പെനിൻസുല ബറോയുടെ ആസ്ഥാനം കൂടിയാണ് ഈ അലാസ്കൻ ഈ നഗരം.

നഗരം അലാസ്കയുടെ അൽപം തെക്കോട്ടു മാറി സ്ഥിതി ചെയ്യുന്നു. നഗരത്തിനു സമീപത്തുകൂടി കെനായി നദി ഒഴകുന്നു. നഗര പരിധി ഏഴു സ്ക്വയർ കിലോമീറ്റർ ചുറ്റളവിൽ കെനായി നദിവരെ വ്യാപിച്ചു കിടക്കുന്നു. സഞ്ചാരികൾക്ക് അനുയോജ്യമായ ലോകത്തിലെ 15 മുന്തിയ നദികളില‍്‍ ഒന്നായാണ് CNN കെനായി നദിയെ തെരഞ്ഞെടുത്തിരിക്കുന്നത്. മീൻ പിടുത്തത്തിനും വേട്ടയ്ക്കു പറ്റിയ ലോകോത്തര സൌകര്യങ്ങളാണ് സഞ്ചാരികൾക്കായി ഇവിടെയുള്ളത്. സൊൾഡോറ്റ്ന നഗരത്തിന് പടിഞ്ഞാറേവക്കിൽ  അതിവിശാലമായ കെനായി ദേശീയ വന്യമൃഗസങ്കേതം സ്ഥിതി ചെയ്യുന്നു.

ഈ വന്യമൃഗസങ്കേതം രണ്ടു മില്യൺ ഏക്കറിലാണ് പരന്നു കിടക്കുന്നത്. ഈ സംരക്ഷിത പ്രദേശത്ത് കടമാനുകൾ, കരടികൾ, റെയിൻഡീയറുകൾ, കാട്ടാടുകൾ, അതുപോലെതന്നെ അനേകതരം പക്ഷികളും നദിയിൽ വിവിധതരം മത്സ്യങ്ങളും കാണപ്പെടുന്നു. സ്റ്റെർലിങ് ഹൈവേയും കെനായി സ്പർ ഹൈവേയും നഗരത്തെ അന്യോന്യം ഛേദിച്ചു കടന്നു പോകുന്നു. അതിനാൽ ആങ്കറിലേയ്ക്കും ഹോമറിലേയ്ക്കും പോകുന്ന അനേകം സഞ്ചാരികള്   സൊൾഡോറ്റ്ന നഗരത്തെ ഒരു ഇടത്താവളമായി ഉപയോഗിക്കാറുണ്ട്. 

1957 ൽ സ്വാൻസൺ നദീതടമേഖലയിൽ എണ്ണയുടെ നിക്ഷേപം കണ്ടെത്തി. ഇത് നഗരത്തിന്റെയും സമീപ പ്രദേശങ്ങളുടെയും സാമ്പത്തിക വളർച്ചയ്ക്ക് വളരെയധികം സഹായകമായി.1960 ൽ 7.4 സ്ക്വയർ മൈൽ (4,723.4 acres) വിസ്തൃതിയും ജനസംഖ്യ 332 മുള്ള സൊൾഡോറ്റ്ന ഒരു നാലാം തരം നഗരമായി സംയോജിപ്പിച്ചു. ഏഴു വർഷങ്ങൾക്കു ശേഷം 1967 ൽ സൊൾഡോറ്റ്ന നഗരം പുനസംയോജിപ്പിക്കുകയും ഒരു ഒന്നാംതരം നഗരമെന്ന പദവി നേടുകയും ചെയ്തു. 1964 ൽ കെനായി പെനിൻസുല കോളജ്, കെനായി പെനിൻസുല ബറോ ഗവണ്മെന്റ് കെനായി പെനിൻസുല ബറോ സ്കൂൾ ഡിസ്ട്രിക്ററ് എന്നിവ സൊൾഡോറ്റ്ന ആസ്ഥാനമായി രൂപീകരിക്കപ്പെട്ടു. 1960 മുതൽ 1990 വരെയുള്ള കാലഘട്ടത്തിൽ നഗരത്തിലെ ജനസംഖ്യ അതിവേഗം വർദ്ധിച്ചു
നടുവിൽ|ലഘുചിത്രം|820x820ബിന്ദു|Aerial view of Soldotna, Alaska, also showing the surrounding area stretching out to Cook Inlet.

വർഗ്ഗം:അലാസ്കയിലെ പട്ടണങ്ങൾ
കേരളത്തിലെ ഉരഗങ്ങളുടെ പട്ടിക

മൂന്നു നിരകളിലായി 24 കുടുംബങ്ങളിൽ 173 സ്പീഷിസ് ഉരഗങ്ങളെയാണ് കേരളത്തിൽ നിന്നും കണ്ടെത്തിയിട്ടുള്ളത്. ഇതിൽ കേരളത്തിലെ തദ്ദേശവാസികളായ 10 എണ്ണം ഉൾപ്പെടെ 87 എണ്ണം പശ്ചിമഘട്ടതദ്ദേശവാസികളാണ്. 

വർഗ്ഗം:കേരളവുമായി ബന്ധപ്പെട്ട പട്ടികകൾ
*
വർഗ്ഗം:ജീവികളുമായി ബന്ധപ്പെട്ട പട്ടികകൾ
ദേവനി രാത്തവള

കേരളതദ്ദേശവാസിയായ ഒരു തവളയാണ് **ദേവനി രാത്തവള** അഥവാ **Deven's Night Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ തവളകൾ
ഫുഡ് കോർപ്പറേഷൻ ഓഫ് ഇന്ത്യ

1965 ജനുവരി 14 ന് സ്ഥാപിതമായ, ഇന്ത്യയിലെ ഏറ്റവും വലിയ കോർപ്പറേഷനാണ് ** ഫുഡ് കോർപ്പറേഷൻ ഓഫ് ഇന്ത്യ (എഫ്.സി.ഐ.) **. ഡൽഹിയിലാണ് ആസ്ഥാനം. ഇന്ത്യയുടെ ദേശീയ ഭക്ഷ്യ നയത്തിലെ താഴെ പറയുന്ന ലക്ഷ്യങ്ങൾ നിറവേറ്റുകയാണ് കോർപ്പറേഷന്റെ പ്രധാന ചുമതല:
# ഭക്ഷ്യധാന്യങ്ങളുടെ ഫലപ്രദമായ വില നിയന്ത്രണം വഴി രാജ്യത്തെ കർഷകരുടെ താത്പര്യങ്ങൾ സംരക്ഷിക്കുക.
# പൊതുവിതരണ ശൃംഖല  (PDS) യുടെ ഭാഗമായി രാജ്യത്താകമാനം ഭക്ഷ്യധാന്യങ്ങളുടെ വിതരണം ഉറപ്പ് വരുത്തുക.
# ദേശീയ ഭക്ഷ്യ സുരക്ഷ ഉറപ്പ് വരുത്തുന്നതിന് വേണ്ടി ഭക്ഷ്യധാന്യങ്ങളുടെ സംഭരണം സാധ്യമാക്കുക.
# ഉപഭോക്താക്കൾക്ക് ന്യായവിലയ്ക്ക് ഭക്ഷ്യധാന്യങ്ങൾ ലഭ്യമാക്കുന്നതിനായി വിപണിയിൽ വില നിയന്ത്രണം ഏർപ്പെടുത്തുക.
കോർപ്പറേഷന് അഞ്ച് സോണൽ ഓഫീസുകളും 24 റീജ്യണൽ ഓഫീസുകളും ഉണ്ട്. വർഷാവർഷം രാജ്യത്തെ മൊത്തം ഗോതമ്പ് ഉത്പാദനത്തിന്റെ 15% മുതൽ 20% വരെയും മൊത്തം അരി ഉത്പാദനത്തിന്റെ 12% മുതൽ 15% വരെയും കോർപ്പറേഷൻ കർഷകരിൽ നിന്ന് നേരിട്ട് വാങ്ങിച്ച് സംഭരിക്കുന്നു. കർഷകർക്ക് ന്യായവില ഉറപ്പ് വരുത്തുന്നതിന് വേണ്ടി കേന്ദ്ര സർക്കാർ നിശ്ചയിക്കുന്ന എറ്റവും കുറഞ്ഞ വിലയ്ക്കാണ് കോർപ്പറേഷൻ ഭക്ഷ്യധാന്യങ്ങൾ ശേഖരിക്കുന്നത്. ഇങ്ങനെ സർക്കാർ നിശ്ചയിക്കുന്ന വിലയെ താങ്ങുവില എന്നു പറയുന്നു. ഇത്തരത്തിൽ കോർപ്പറേഷന് വാങ്ങിച്ചു ശേഖരിക്കാവുന്ന ഭക്ഷ്യധാന്യങ്ങളുടെ അളവിന് പരിധിയില്ല.
## അവലംബങ്ങൾ
വർഗ്ഗം:ഭാരതസർക്കാർ
വർഗ്ഗം:ഡെൽഹി ആസ്ഥാനമായുള്ള കമ്പനികൾ
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
കാട്ടു പുൽചിന്നൻ

നിലത്തൻ കുടുംബത്തിൽ ഉള്ള അത്ര സാധാരണമല്ലാത്ത ഒരു പുൽതുമ്പിയാണ് **കാട്ടു പുൽചിന്നൻ** (, ). ഇന്ത്യയിലും പാകിസ്താനിലും ബംഗ്ലാദേശിലും ഇവ കാണപ്പെടുന്നു. 
(ഇംഗ്ലീഷ് പേര് splendid dartlet)

ചൂണ്ടക്കൊളുത്തിനോടു സാമ്യമുള്ള ചെറുവാലുള്ള തുമ്പിയാണ് ഇത്. പുല്ലുകളുള്ള തോടുകൾ, കായലുകൾ, കുളങ്ങൾ എന്നിവിടങ്ങളിൽ ഇവയെ കാണപ്പെടുന്നു. ഇളം പച്ച കണ്ണുകളുടെ ഉപരിഭാഗം കറുത്ത നിറമാണ്. കറുത്ത ഉരസ്സിന്റെ മുകൾഭാഗത്തെ വരക്കും കീഴ്ഭാഗത്തിനും ഇളം നീല നിറമാണ്. പ്രായമായ തുമ്പികളുടെ ശരീരമാസകലം വെളുത്ത പൊടി വിതറിയിരിക്കുന്നതു പോലെ കാണാം.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ലങ്കാനെക്ടസ് കൊറുഗാറ്റസ്

*Sri Lanka wart frog, corrugated water frog* എന്നെല്ലാം അറിയപ്പെടുന്ന **ലങ്കാനെക്ടസ് കൊറുഗാറ്റസ് (Lankanectes corrugatus),** നിക്ടിബാട്രാക്കിഡേ ()(Nyctibatrachidae) തവളകുടുംബത്തിലെ രണ്ടിൽ ഒരു ജനുസായ ലങ്കാനെക്ടസിലെ ഏക സ്പീഷിസ് ആണ്. ശ്രീലങ്കയിലെ തദ്ദേശവാസിയാണ്

പതിയെ ഒഴുകുന്ന പുഴകളിലും ചതുപ്പുകളിലുമാണ് ഇവയുടെ വാസം. ധാരാളം കാണാറുണ്ടെങ്കിലും കാർഷികരാസമാലിന്യങ്ങളും ജനവാസത്തിനായി കാടു കയ്യേറുന്നതും ഇവയുടെ നിലനിൽപ്പിനെ ബാധിക്കുന്നുണ്ട്.

## അവലംബം


വർഗ്ഗം:ഉഭയജീവികൾ - അപൂർണ്ണലേഖനങ്ങൾ
വർഗ്ഗം:ശ്രീലങ്കയിലെ തവളകൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:ഒരു സ്പീഷിസ് മാത്രമുള്ള ജീവിജനുസുകൾ
കരിംപച്ച ചതുപ്പൻ

മങ്ങിയ പച്ചയും തുരുമ്പിന്റെ നിറവുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **കരിംപച്ച ചതുപ്പൻ** .
## ഉപവർഗ്ഗങ്ങൾ
* *Ceriagrion olivaceum olivaceum* Laidlaw, 1914 - ഏഷ്യ
* *Ceriagrion olivaceum aurantiacum* Fraser, 1924 - ദക്ഷിണേന്ത്യ

## വിവരണം
വനപ്രദേശങ്ങളിലും ചതുപ്പുകളിലും അരുവികളിലുമാണ് സാധാരണയായി കാണാറുള്ളത്. തലക്ക് തവിട്ടുകലർന്ന ചുവപ്പ് നിറമാണ്. കണ്ണുകൾക്ക് മുകൾഭാഗം തവിട്ടുകലർന്ന ഇളം പച്ചയും കീഴ്ഭാഗങ്ങൾക്ക് മങ്ങിയ നിറവുമാണ്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
തീച്ചതുപ്പൻ

ചുവപ്പ് കലർന്ന മഞ്ഞ ഉദരമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **തീച്ചതുപ്പൻ** .  ഇംഗ്ലീഷിൽ Orange Wax Tail/Orange Marsh Dart എന്നീ പേരുകളിൽ അറിയപ്പെടുന്നു . ശരീരത്തിൽ കാണുന്ന ഓറഞ്ച് നിറം ഇവയെ മറ്റു ചതുപ്പൻ തുമ്പികളിൽ നിന്നും എളുപ്പത്തിൽ തിരിച്ചറിയുവാൻ കഴിയും. തലയുടെ നിറം മഞ്ഞയിൽ ഓറഞ്ച് കലർന്നതാണ്.

## വിവരണം
ഇളം പച്ച കണ്ണുകളുടെ കീഴ്ഭാഗം മഞ്ഞ കലർന്ന പച്ച നിറമാണ്.  ഉരസ്സിനും, ഉദരത്തിനും മഞ്ഞ കലർന്ന ഓറഞ്ചു നിറമാണ്.  കാലുകൾ തവിട്ട് കലർന്ന മഞ്ഞ നിറത്തിൽ കാണപ്പെടുന്നു.  പെൺതുമ്പികൾ കാഴ്ച്ചയിൽ ആൺതുമ്പികളെപ്പോലെയാണെങ്കിലും നിറങ്ങൾ മങ്ങിയതായിരിക്കും.  നിശ്ചലമായ ജലാശയങ്ങളിലാണ് ഇവ മുട്ടയിടുന്നത് .

ആൺതുമ്പികളുടെ ഉദരത്തിന് 26 -29 mm വരെ വലിപ്പമുണ്ടായിരിക്കും.  പെൺതുമ്പികൾ പൊതുവെ ആൺതുമ്പികളേക്കാൾ വലുതാണ് (30 - 31 mm) .

## ആവാസവ്യവസ്ഥ/വാസസ്ഥാനം
വനപ്രദേശങ്ങളിലാണ് ഈ തുമ്പിയെ കൂടുതലും കാണാൻ സാധിക്കുന്നത്.  കാടുകളിൽ ചതുപ്പുകളിലും, കാട്ടിനുള്ളിലെ ചെറു കുളങ്ങളോട് ചേർന്നും ഇവയെ കാണാം. ചെറുചെടികൾ നിറഞ്ഞ കുളങ്ങൾ ഇവയുടെ ഇഷ്ട താവളങ്ങളാണ്.  ഇന്ത്യയിൽ സഹ്യപർവ്വതത്തിന് പടിഞ്ഞാറ് ഭാഗങ്ങളിലായി (പ്രധാനമായും മഹാരാഷ്ട്ര, കർണ്ണാടക, കേരള സംസ്ഥാനങ്ങളിൽ)  ഈ സൂചിത്തുമ്പി കാണപ്പെടുന്നു. അത്ര സാധാരണമല്ലാത്ത ഇവയെ തെക്കുപടിഞ്ഞാറൻ മൺസൂൺ കാലത്ത് കൂടുതലായി കാണാം .ലഘുചിത്രം|തീചതുപ്പൻ - തേക്കടിയിൽ നിന്നും

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
കരിയിലത്തുമ്പി

തണൽ പ്രദേശങ്ങളിൽ കാണുന്ന കടും തവിട്ടും ഇളം നീലനിറവുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **കരിയിലത്തുമ്പി** . 

കേരളത്തിൽ വളരെ അപൂർവ്വമായിട്ടാണ് ഈ തുമ്പിയെ കണ്ടെത്തിയിട്ടുള്ളത്. വലിയ കായലുകളുടേയും പുഴകളുടേയും അടുത്തുള്ള ചെറിയ കുറ്റിക്കാടുകളാണ് ഇഷ്ടപ്പെട്ട സ്ഥലം. കറുത്ത കണ്ണുകളുടെ കീഴ് ഭാഗം പച്ച കലർന്ന നീല നിറത്തിലാണ്. തലക്ക് നീല കലർന്ന തവിട്ട് നിറമാണ്.ഉദരത്തിൽ നീല നിറത്തിലുള്ള ചെറിയ വളയങ്ങളുണ്ട്.

### രൂപവിവരണം
തണൽ പ്രദേശങ്ങളിൽ കാണുന്ന കടും തവിട്ടും, ഇളം നീല നിറവുമുള്ള ചെറിയ സൂചിതുമ്പി. കാട്ടുപുല്ചിന്നനുമായി സാമ്യമുണ്ടെങ്കിലും നീളംകുറഞ്ഞ ചെരുവലുകളും ഉദരത്തിലെ എട്ടാം ഖണ്ഡത്തിലെ നീല വളയവും ഇവയെ തിരിച്ചറിയാൻ സഹായിക്കുന്നു. 

#### ആൺതുമ്പി
ആൺതുമ്പികളെ ആണ് അധികമായി കാണാറുള്ളത്. മൂന്നു നിറഭേദങ്ങളുള്ള ആൺ തുമ്പികളെ കണ്ടെത്തിയിട്ടുണ്ട്. പൊതുവേ നീലയും തവിട്ട്‌ നിറത്തിലുമുള്ള ആൺതുമ്പികളെ ആണ് കൂടുതലായി കാണാൻ സാധിക്കുന്നത്. കറുത്ത കണ്ണുകളുടെ കീഴ്ഭാഗം പച്ച കലർന്ന നീല നിറത്തിലാണ്. തലയ്ക്ക് നീല കലർന്ന തവിട്ട്‌ നിറമാണ്‌. ഉരസ്സിനും, ഉദരത്തിനും ചുവപ്പ് കലർന്ന തവിട്ട്‌ നിറവും. ഉദരത്തിൽ നീല നിറത്തിലുള്ള ചെറിയ വളയങ്ങൾ ഉണ്ട്. കാലുകൾ ഇളം തവിട്ട്‌ നിറത്തിലാണ്.

#### പെൺതുമ്പി
കാഴ്ചയിൽ ആൺതുമ്പികളെ പോലെയാണ്.

### ആവാസം
കേരളത്തിൽ വളരെ അപൂർവമായിട്ടാണ് ഈ തുമ്പിയെ കണ്ടെത്തിയിട്ടുള്ളത്. സമുദ്ര നിരപ്പിനോട് ചേർന്ന് കിടക്കുന്ന പ്രദേശങ്ങളിലാണ് ഇവയെ കൂടുതലായും കാണപ്പെടുന്നത്. വലിയ കായലുകളുടെയും പുഴകളുടെയും അടുത്തുള്ള ചെറിയ കുറ്റികാടുകളാണ് ഇഷ്ടപ്പെട്ട സ്ഥലം.

### സ്വഭാവം
തണൽ വളരെ അധികം ഇഷ്ടപെടുന്ന ഇവ തറയിൽ നിന്ന് അധികം ഉയരത്തിൽ പറക്കുവാൻ താല്പര്യപെടാറില്ല. അധീന പ്രദേശം കാത്തു സൂക്ഷിക്കുന്ന ഈ തുമ്പികളെ ഒരേ സ്ഥലത്ത് സ്ഥിരമായി കാണാം.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ഇളനീലി പൂത്താലി

ശരീരത്തിന് പൊതുവേ ഇളം നീലനിറവും ഉരസ്സിന്റെ മുകൾഭാഗം ഇളം പച്ച നിറവുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **ഇളനീലി പൂത്താലി** . 

ഉരസ്സിന് മുകൾ ഭാഗത്തെ കറുത്ത വരകളും ഉദരത്തിന്റെ രണ്ടാം ഭാഗത്തുള്ള കറുത്ത കലയും ഇവയെ മറ്റു പൂത്താലികളിൽ നിന്നും തിരിച്ചറിയുവാൻ സഹായിക്കുന്നു. നിരപ്പുള്ള്ര പ്രദേശങ്ങളിൽ തുറസ്സായ ഇടങ്ങളിലാണ് ഇവയെ കാണാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
കോട്ടയം സാലി

പ്രമുഖ ഇന്ത്യൻ ഫുട്‌ബോൾ താരമായിരുന്നു കോട്ടയം സാലി എന്ന പേരിൽ അറിയപ്പെടുന്ന പി.ബി മുഹമ്മദ് സാലി ( P. B. Mohammed Sali (ജയരാജൻ)( Kottayam Sali). 1952ൽ ഫിൻലണ്ടിലെ ഹെൽസിങ്കിൽ നടന്ന ഒളിമ്പിക്‌സിൽ പങ്കെടുത്ത ഇന്ത്യൻ ഫുട്‌ബോൾ ടീമിൽ അംഗമായിരുന്നു. 

## നേട്ടങ്ങൾ
 
ഹെൽസിങ്കി ഒളിമ്പിക്‌സിനുള്ള ഇന്ത്യൻ ടീമിൽ ലെഫ്റ്റ് വിങ് കളിക്കാരനായിരുന്നു. 
1951ൽ ന്യൂഡൽഹിയിൽ നടന്ന ഏഷ്യാഡ് ഗെയിംസിൽ സ്വർണ്ണ മെഡൽ നേടിയ ഇന്ത്യൻ ടീമിൽ അംഗമായിരുന്നു. 
ഈസ്റ്റ് ബെംഗാൾ ടീം ക്യാപ്റ്റൻ സ്ഥാനം വഹിച്ചിട്ടുണ്ട്.

## അവലംബം

വർഗ്ഗം:കേരളത്തിലെ ഫുട്ബോൾ കളിക്കാർ
രമാകാന്ത് അച്‌രേക്കർ

മുബൈയിൽ നിന്നുമുള്ള ഒരു ക്രിക്കറ്റ് പരിശീലകനാണ് **രമാകാന്ത് വിഠൽ അച്‌രേക്കർ**(1932 - ജനുവരി 2 2019). യുവക്രിക്കറ്റ് കളിക്കാരെ മുംബൈയിലെ ശിവാജി പാർക്കിൽ കളി പരിശീലിപ്പിച്ചതിന്റെ പേരിൽ പ്രശസ്തനാണ്. മുംബൈ ക്രിക്കറ്റ് ടീമിന്റെ തെരഞ്ഞെടുപ്പിലും അദ്ദേഹം പങ്കുവഹിച്ചിട്ടുണ്ട്. സച്ചിൻ തെണ്ടുൽക്കറുടെ പരിശീലകൻ എന്ന നിലയിൽ വളരെ പ്രശസ്തനാണ്.

## ജീവിതം
1932 -ൽ ജനിച്ച അച്‌രേക്കർ ഒരു കളിക്കാരനേക്കാൾ ഉപരി നല്ലൊരു പരിശീലകനായിരുന്നു. ഒരേയൊരു ഫസ്റ്റ്ക്ലാസ് ക്രിക്കറ്റ് കളിയേ അദ്ദേഹം കളിച്ചിട്ടുള്ളൂ.

## പരിശീലകജീവിതം
ശിവാജി പാർക്കിൽ കമ്മത്ത് സ്മാരക ക്രിക്കറ്റ് ക്ലബ് അദ്ദേഹം രൂപം കൊടുത്തു. 
## അംഗീകാരങ്ങളും പുരസ്ക്കാരങ്ങളും
* 1990 - ൽ അദ്ദേഹത്തിനു ദ്രോണാചാര്യ പുരസ്കാരം ലഭിച്ചു.
* 2010 -ൽ പദ്മശ്രീ പുരസ്കാരം
* 2010 -ൽ ആജീവനാന്ത പുരസ്കാരം.

## അവലംബം

വർഗ്ഗം:1932-ൽ ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ദ്രോണാചാര്യ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വസൂരിമാല

കൊടുങ്ങല്ലുർ ക്ഷേത്രത്തിൽ കൊടുങ്ങല്ലൂർ ഭഗവതിക്കൊപ്പം കുടികൊള്ളുന്ന ദേവിയാണ് വസൂരിമാല. ദാരികന്റെ പത്നിയായ മനോദരിയാണ് വസൂരിമാല എന്നാണ് വിശ്വാസം.

## വസൂരിമാലത്തോറ്റം
പൊലിക പൊലിക പൊലിക ഭഗവതിയെ പൊലിക

പൊലിക തായെ തിരുനാൾ പൊലിക

ഏറപ്പൊലിക ഭഗവതിയോ വള്ളുവൈനാട്

ഏറപ്പൊലിക ഭഗവതിയോ ഏറ്വൈനാടോ

(പൊലിച്ചു പാട്ട് വസൂരിമാലതോറ്റം)

## ഐതിഹ്യം
ആദിപരാശക്തിയുടെ ഉഗ്രരൂപമായ ശ്രീ ഭദ്രകാളി  ദാരികനെ യുദ്ധത്തിൽ വധിക്കുമെന്ന് ഉറപ്പായപ്പോൾ അതീവ ദുഖിതയായ ദാരിക പത്നി മനോദരി കൈലാസ സമീപത്തുപോയി പരമശിവനെ തപസ്സുചെയ്യുകയും, ശ്രീ പാർവ്വതിയുടെ നിർബന്ധപ്രകാരം ശിവൻ മനോദരിക്കു മുമ്പിൽ പ്രത്യക്ഷരാവുകയും ചെയ്തു. മനോദരി വരമായി ആവശ്യപ്പെട്ടത് വസൂരി വിത്തുകൾ ആയിരുന്നു. തുടർന്ന് ശിവൻ തന്റെ വിയർപ്പു തുള്ളികൾ മനോദരിക്ക് നൽകി " ഇത് കൊണ്ടുപോയി മനുഷ്യരുടെ മേൽ തളിക്കുക, നിനക്ക് വേണ്ടതെല്ലാം മനുഷ്യർ നൽകുമെന്ന്" അരുളിച്ചെയ്തു  അപ്രത്ക്ഷമാവുകയും ചെയ്തു. ഭദ്രകാളി തന്റെ ഭർത്താവിന്റെ ചേതിച്ചശ്ശിരസ്സ് കയ്യിലേന്തി വേതാളപ്പുറത്തേറി ശിവഗണങ്ങളോടൊപ്പം വിജയഭേരി മുഴക്കി വരുന്നതാണ് മനോദരി കണ്ടത്. ഈ കാഴ്ച കണ്ട മനോദരിക്ക് കോപം ഇരട്ടിക്കുകയും കയ്യിലുണ്ടായിരുന്ന വിയർപ്പു തുള്ളികൾ ഭഗവതിയുടെ മേൽ തളിക്കുകയും ചെയ്തു. ഭദ്രകാളിയുടെ ശരീരത്തിൽ വിയർപ്പു തുള്ളികൾ പതിഞ്ഞ ഭാഗങ്ങളിലെല്ലാം വസൂരി പൊങ്ങുകയും ക്ഷീണിച്ചവശയാവുകയും ചെയ്തു. ഇതറിഞ്ഞ് കോപിതനായ ശിവന്റെ കണ്ഠത്തിൽ പിറവിയെടുത്ത് ചെവിയിലൂടെ പുറത്തു വന്ന കണ്ഠാകർണ്ണനെ ഭദ്രകാളിയുടെ വസൂരി മാറ്റാനായി നിയോഗിക്കുകയും ചെയ്തു. കണ്ഠാകർണ്ണൻ ഭദ്രകാളിയുടെ കാൽപാദം മുതൽ കഴുത്തു വരെയുള്ള വസൂരികുരുക്കൾ നക്കിത്തുടച്ചില്ലാതാക്കി. എന്നാൽ മുഖത്തെ വസൂരിക്കലകൾ ഇല്ലാതാക്കാൻ ശ്രമിച്ച കണ്ഠാകർണ്ണനെ സഹോദരസ്ഥാനീയൻ ആയതിനാൽ മുഖത്തോട് മുഖം ചേർക്കുന്നത് ശെരിയല്ല എന്ന് പറഞ്ഞു ഭദ്രകാളി തടഞ്ഞു. തുടർന്ന് കണ്ഠാകർണ്ണൻ ഭദ്രകാളിയുടെ നിർദ്ദേശപ്രകാരം മനോദരിയെ അവരുടെ മുന്നിൽ എത്തിക്കുകയും കോപാകുലയായ ഭദ്രകാളി അവരുടെ കണ്ണും, ചെവിയും, കാലുകളും വെട്ടിമാറ്റി, ഇനി നീ ഒരിക്കലും കണ്ടും കേട്ടും ഓടിയും ചെന്ന് മനുഷ്യരെ ഉപദ്രവിക്കരുതെന്ന് ശാസിച്ചു. പിന്നീട് തന്റെ തെറ്റുകളേറ്റു പറഞ്ഞ മനോദരിയോട് അലിവു തോന്നിയ പരാശക്തി അവർക്ക് വസൂരിമായ എന്ന പേരുനൽകി സന്തത സഹചാരിയായി കൂടെ വാഴിക്കുകയും ചെയ്തു. വസൂരിമാല ബാധിക്കുന്നതു കൊണ്ടാണ് വസൂരിരോഗം ഉണ്ടാകുന്നത് എന്നായിരുന്നു പണ്ടുകാലത്തെ ചില ആളുകളുടെ സങ്കല്പം. പകർച്ചവ്യാധി ബാധിച്ച രോഗികളെ സുഖപ്പെടുത്താൻ കണ്ഠാകർണ്ണനെയും വസൂരിമാലയെയും രോഗിയുടെ സമീപത്തേക്ക് ഭഗവതി അയക്കുമെന്നാണ് വിശ്വാസം.   

വർഗ്ഗം:തെയ്യങ്ങൾ
കോട്സെബ്യൂ, അലാസ്ക

അലാസ്ക സ്റ്റേറ്റിലെ വടക്കുപടിഞ്ഞാറെ ആർട്ടിക് ബറോയിലുള്ള ഒരു ചെറുപട്ടണമാണ് കോട്സെബ്യൂ. പട്ടണത്തിലെ ജനസംഖ്യ 2010 ലെ സെൻസസ് അനുസരിച്ച് 3,201 ആണ്.  1897 ൽ ഹിമസാരംഗത്തെ (Reindeer) മേയ്ക്കുന്ന ജോലി നാട്ടുകാരുടെയിടെയിൽ സാധാരണമായിരുന്നു. അലാസ്കയിൽ caribou എന്നറിയപ്പെടുന്ന വന്യ ഹിമസാരംഗങ്ങൾ സർവ്വസാധാരണമായിരുന്നുവെങ്കിലും മെരുങ്ങിയ വർഗ്ഗത്തെ ഏഷ്യയിൽ നിന്ന് അലാസ്കയിലേയ്ക്ക് ഇറക്കുമതി ചെയ്യുകയായിരുന്നു. 1899 ൽ പട്ടണത്തിൽ ഒരു പോസ്റ്റ് ഓഫീസ് സ്ഥാപിക്കപ്പെട്ടു.

## അവലംബം
വർഗ്ഗം:അലാസ്കയിലെ പട്ടണങ്ങൾ
പാമെർ, അലാസ്ക

അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു ചെറു പട്ടണമാണ് **പാമെർ**. മറ്റനുസ്ക-സുസിറ്റ്ന ബറോയുടെ ഭരണകേന്ദ്രം പാമെർ പട്ടണത്തിലാണ്. സ്ഥിതിവിവരക്കണക്കുപ്രകാരം ആങ്കറേജ് മെട്രോപോളിറ്റൺ ഏരിയായുടെ ഭാഗമാണ്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 5,937 ആണ്. പാമെർ പട്ടണം സ്ഥിതി ചെയ്യുന്ന മറ്റനുസ്ക താഴ്വരയിലെ ആദ്യകാല താമസക്കാർ Dena'ina വർഗ്ഗക്കാരും Ahtna Athabaskans വർഗ്ഗക്കാരുമാണ്. ഗ്ലെൻ ഹെവേയിൽ ആങ്കറേജ നഗരത്തിന് 42 മൈൽ വടക്കു കിഴക്കായിട്ടാണ് പാമെർ പട്ടണത്തിന്റെ സ്ഥാനം.

## അവലംബം
വർഗ്ഗം:അലാസ്കയിലെ പട്ടണങ്ങൾ
നിക്‌ടിബട്രാക്കസ്

പശ്ചിമഘട്ടതദ്ദേശവാസികളായ തവളകളുടെ ഒരു ജനുസാണ് ***നിക്‌ടിബട്രാക്കസ്- Nyctibatrachus***. രാത്തവളകൾ എന്നു പൊതുവേ അറിയപ്പെടുന്നു. താമസിക്കുന്ന ഇടങ്ങളും ഇരുണ്ടനിറവും എല്ലാം വച്ചാണ് ഇങ്ങനെ വിളിക്കുന്നത്.  Nyctibatrachidae (രാത്തവളകൾ) കുടുംബത്തിൽ ഇതുകൂടാതെ മറ്റൊരു ജനുസ് കൂടിയേ ഉള്ളൂ, അത് ശ്രീലങ്കയിലെ ലങ്കാനെക്ടസ് എന്ന ഒരംഗം മാത്രമുള്ള ഒരു ജനുസാണ്.

## വിവരണം
മൂക്കുമുതൽ വാലറ്റം വരെ 20 മില്ലീമീറ്ററിൽ താഴെ വലിപ്പമുള്ളവ മുതൽ 84 മില്ലീമീറ്ററിൽ ഏറെ വലിപ്പമുള്ളവ വരെ ഈ ജനുസിൽ ഉണ്ട്. മലയോരനിത്യഹരിതവനങ്ങളിലെ അരുവി-പ്രദേശങ്ങളിലാണ് രാത്രിഞ്ചരന്മാരായ ഇവയെ കണ്ടുവരുന്നത്. പെൺതവളകൾ മുട്ടയിട്ട ശേഷം ആൺതവളകൾ അവയ്ക്കു മീതെക്കൂടി നീങ്ങുകയാണ് ചെയ്യുന്നത്.

## സ്പീഷിസുകൾ
ഈ ജനുസിൽ 28 സ്പീഷിസുകൾ ആണ് ഉള്ളത്::

## അവലംബം

വർഗ്ഗം:ഇന്ത്യയിലെ ഉഭയജീവികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
കൊട്ടിയൂർ മരപ്പല്ലി

കേരളത്തിലെ പശ്ചിമഘട്ടത്തിൽ  മാത്രം  കണ്ടു  വരുന്ന  ഒരിനം പല്ലിയാണ് **കൊട്ടിയൂർ മരപ്പല്ലി** അഥവാ **കൊട്ടിയൂർ ഡെ ഗെക്കോ** (Kottiyoor day gecko). .

## വിതരണം
കേരളത്തിൽ കണ്ണൂർ ജില്ലയിലെ കൊട്ടിയൂർ വന്യജീവി സങ്കേതം എന്നിവിടങ്ങളിൽ ഈ പല്ലിയെ കണ്ടെത്തിയിട്ടുണ്ട്.

## വിവരണം
42 മില്ലി മീറ്റർ (1.7 in) ആണിതിന്റെ വലിപ്പം.'' 

## അവലംബം

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ ഉരഗങ്ങൾ
വർഗ്ഗം:പല്ലികൾ
കാപ്പി ഇനങ്ങൾ

ലോകത്തിലെ കാപ്പിക്കുരു ഇനങ്ങളെക്കുറിച്ചു പ്രതിപാദിക്കുന്നു ഈ ലേഖനം.

]
ബെഡോം പാറത്തവള

പശ്ചിമഘട്ടതദ്ദേശവാസിയായ ഒരു തവളയാണ് **ബെഡോം പാറത്തവള** അഥവാ **Beddome's leaping Frog (Beddome's Indian frog). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.  റിച്ചാർഡ് ഹെൻറി ബെഡോമി എന്ന പ്രകൃതിശാസ്ത്രജ്ഞന്റെ സ്മരണാർത്ഥമാണ് ഈ സ്പീഷീസിന് ഇന്ധിരാനാ ബെഡ്ഡോമി (Indirana beddomii) എന്ന പേരു നൽകിയത്.  

## വിവരണം
മുതിർന്ന തവളകൾക്ക് 35-60 മില്ലീമീറ്റർ നീളം മുണ്ടാകും.  ഇവയുടെ വിരലുകളിൽ ഒന്നാമത്തേയും രണ്ടാമത്തേയും വിരൽ തുല്യ വലിപ്പമുള്ളവയാണ്. വിരലുകളുടെ അഗ്രങ്ങളിൽ വികസിപ്പിക്കാൻ സാധിക്കുന്ന ഡിസ്കുകൾ ഉണ്ട്. 

## വിതരണവും സ്വാഭാവിക വാസസ്ഥലങ്ങളും
പശ്ചിമഘട്ടത്തിന്റെ വനങ്ങളിലാണ് ഈ സ്പീഷീസ് കാണപ്പെടുന്നത്. ആർദ്ര ഇലപൊഴിയും വനങ്ങളിലെ പുഴയുള്ള പ്രദേശത്തും, നിത്യഹരിത വനങ്ങളിലും ചതുപ്പുകളിലുമാണ് സാധാരണയായി വസിക്കുന്നത്.  ഇവയെ കൃഷി മേഖലകളിൽ കാണപ്പെടാറില്ല.നനവാർന്ന കിഴുക്കാംതൂക്കായ പാറകളിൽ വെച്ചാണ് ഇവയുടെ ബ്രീഡിംഗ് നടത്തുന്നത്.

## ഭീഷണികൾ
വനനശീകരണം (കാർഷികാവശ്യങ്ങൾ ഉൾപ്പെടെ)ഈ സ്പീഷിന്റെ നിലനിൽപ്പിന് ഭീഷണിയാണ്.

## അവലംബം

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
അലി ലാർട്ടെർ

അലിസൺ എലിസബത്ത് (അലി) ലാർട്ടെൻ ഒരു അമേരിക്കൻ അഭിനേത്രിയാകുന്നു. എൻ.ബി.സി. സയൻസ് ഫിക്ഷൻ നാടകമായി ഹീറോസിലെ ഇരട്ടവേഷങ്ങളായ നിക്കി സാൻഡേർസ്, ട്രേസി സ്ടൌസ് എന്നീ കഥാപാത്രങ്ങളിലൂടെ പ്രേക്ഷകമനസ്സിൽ ഇടം നേടി. അനേകം ടെലിവിഷൻ ഷോകളിൽ അതിഥി വേഷങ്ങളും ചെയ്തിരിക്കുന്നു. 

## ജീവിതരേഖ
ലാർട്ടെൻ ജനിച്ചത് ന്യൂജർസിയിലെ ചെറി ഹില്ലിലാണ്.
മണ്ട്രോത്തുരുത്ത് (ചലച്ചിത്രം)

പി.എസ്. മനു സംവിധാനം ചെയ്ത മലയാളചലച്ചിത്രമാണ് **മണ്ട്രോത്തുരുത്ത്**. കൊല്ലം ജില്ലയിലെ കുണ്ടറയ്ക്ക് സമീപം അഷ്ടമുടിക്കായലും കല്ലടയാറും കൊണ്ട് ചുറ്റപ്പെട്ടു കിടക്കുന്ന
മൺറോതുരുത്ത് ദ്വീപിലാണ് ഈ സിനിമ ഷൂട്ട് ചെയ്തിരിക്കുന്നത്.

## അഭിനേതാക്കൾ
ഇന്ദ്രൻസ്, അലൻസിയർ ലേ ലോപ്പസ്, ജേസൺ ചാക്കോ, അഭിജാ ശിവകല, അനിൽ നെടുമങ്ങാട് എന്നിവരാണ് ചിത്രത്തിലെ മറ്റ് അഭിനേതാക്കൾ. 
## കഥാ ചുരുക്കം
ഒരു തുരുത്തിൽ ഏകാന്തനായി ജീവിക്കേണ്ടി വരുന്ന ഒരു പിതാവിന്റെ മാനസിക വ്യഥകളാണ് ഈ ചിത്രത്തിന്റെ കേന്ദ്ര പ്രമേയം. മുത്തശ്ശനോടൊത്ത് കഴിയാനായി  കേശുവും അവന്റെ അച്ഛനും മണ്ട്രോത്തുരുത്തിൽ എത്തുന്നു. വിചിത്ര സ്വഭാവ സവിശേഷതകൾ പ്രകടിപ്പിക്കുന്ന കേശുവിനെ മാനസികാരോഗ്യകേന്ദ്രത്തിലാക്കാനുള്ള അച്ഛന്റെ തീരുമാന്തെ മുത്തശ്ശൻ എതിർക്കുന്നു. കേശുവിനെ മുത്തശ്ശൻ കൂടെ നിർത്തി ജീവിതം കാണിച്ചുകൊടുക്കാൻ ശ്രമിക്കുന്നതും തടർന്ന് അനുഭവിക്കേണ്ടിവരുന്ന സംഘർഷങ്ങളുമാണ് ചിത്രം അനാവരണം ചെയ്യുന്നത്.
## പുരസ്കാരങ്ങൾ
*മികച്ച നവാഗത സംവിധായകനുള്ള അരവിന്ദൻ പുരസ്കാരം
*മികച്ച മലയാള ചിത്രത്തിനുള്ള ജോൺ എബ്രഹാം പുരസ്‌കാരം
*മുംബൈ ചലച്ചിത്രോത്സവത്തിൽ മത്സരവിഭാഗത്തില് പ്രദർശിപ്പിച്ചു. 
## അവലംബം


## പുറം കണ്ണികൾ

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
മഞ്ഞ മണവാട്ടിത്തവള

റാനിഡേ എന്ന ഉഭയജീവി*കുടുംബത്തിലെ ഒരു [[സ്പീഷിസ്|സ്പീഷിസാണ്]] മഞ്ഞ *'മണവാട്ടിത്തവള (Yellowish Golden-backed Frog)**.'' ''.''<span class="mw-ref" id="cite_ref-ASW_esp.C3.A8ce_1-0" rel="dc:references"><span class="mw-reflink-text">[1</span></span><span class="mw-ref" id="cite_ref-ASW_esp.C3.A8ce_1-0" rel="dc:references"></span> ഇത് [[പശ്ചിമഘട്ടം|പശ്ചിമഘട്ടതദ്ദേശവാസിയായ]] ഒരു [[തവള|തവളയാണ്]]**.''' ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## വിതരണം
കേരളത്തിലെ വയനാട്,  പാലക്കാട് ജില്ലകളിലും തമിഴ്നാട്ടിലെ നീലഗിരി ജില്ലയിലും കാണപ്പെടുന്നു.

## കുറിപ്പുകൾ അവലംബം

വർഗ്ഗം:ഇന്ത്യയിലെ തദ്ദേശ ജീവികൾ
വർഗ്ഗം:തവളകൾ
കുഞ്ഞൻ രാത്തവള

കേരളതദ്ദേശവാസിയായ ഒരു തവളയാണ് കുഞ്ഞൻ രാത്തവള അഥവാ **Miniature Night Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ_അപര്യാപ്തമായ_സ്പീഷിസുകൾ എന്നാണ്. നിക്റ്റിബട്രാക്കിഡെ എന്ന കുടുംബത്തിലെ ഒരു സ്പീഷിസാണിത്. 

## അവലംബം

വർഗ്ഗം:ഉഭയജീവികൾ - അപൂർണ്ണലേഖനങ്ങൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
മുംബൈ സിറ്റി എഫ് സി

ഇന്ത്യൻ സൂപ്പർ ലീഗിലെ മുംബൈ നഗരത്തെ പ്രതിനിധീകരിക്കുന്ന ടീമാണ് മുംബൈ സിറ്റി എഫ് സി. 2014 ആഗസ്റ്റിൽ രൂപീകരിച്ച ടീം ഇന്ത്യൻ സൂപ്പർ ലീഗിന്റെ ആദ്യ സീസണിൽ കളിച്ചിരുന്നു. രൺബീർ കപൂർ, ബിമൽ പരേഖ് തുടങ്ങിയവരാണ് മുംബൈ സിറ്റി എഫ് സിയുടെ ഉടമസ്ഥർ.ആദ്യ സീസണിൽ ഇഗ്ലീഷ് പരിശീലകൻ പീറ്റർ റെയ്ഡ് ആയിരുന്നു മുംബൈയുടെ പരിശീലകൻ. എന്നാൽ രണ്ടാം സീസണിൽ മാർക്വീ താരവും പരിശീലകനും ഫ്രഞ്ച് ഫുട്ബോൾ താരം നിക്കോളാസ് അനെൽക്കയായിരുന്നു.

## പശ്ചാത്തലം
2014ൽ ഓൾ ഇന്ത്യ ഫുട്ബോൾ ഫെഡറേഷനും ഐ.എം.ജി. റിലയൻസും സംയുക്തമായി സഹകരിച്ച് ഇന്ത്യൻ പ്രീമിയർ ലീഗിന്റെ മാതൃകയിൽ എട്ടു നഗരങ്ങളെ പ്രതിനിധീകരിച്ചുള്ള ടീമുകളെ ഉൾപ്പെടുത്തി ഇന്ത്യൻ സൂപ്പർ ലീഗ് എന്ന പേരിൽ ടൂർണമെന്റ് നടത്താൻ തീരുമാനിച്ചു.

### ആദ്യ സീസൺ (2014)
2014 സെപ്റ്റംബർ 15ന് നിക്കോളാസ് അനെൽക്ക ക്ലബ്ബുമായുള്ള കരാർ ഒപ്പിട്ടു. . 3 ദിവസങ്ങൾക്കു ശേഷം സ്വീഡൻ ഫുടബോൾ താരം ഫ്രെഡറിക് ലുങ്ബർഗിനെ ടീമിന്റെ മാർക്വീ താരമായി പ്രഖ്യാപിച്ചു.

കൊൽക്കത്തയിലെ സാൾട്ട് ലേക്ക് സ്റ്റേഡിയത്തിൽ വച്ച് 2014 ഒക്ടോബർ 12ന് അത്‌ലറ്റിക്കോ ഡി കൊൽക്കത്തയ്ക്കെതിരെയായിരുന്നു മുംബൈയുടെ ആദ്യ മത്സരം.. ആദ്യ മത്സരത്തിൽ 3-0ന് തോറ്റു.  മുംബൈയിലെ ഡി.വൈ.പാട്ടീൽ സ്റ്റേഡിയത്തിൽ വച്ച് 2014 ഒക്ടോബർ 18ന് എഫ് സി പുണെ സിറ്റിയ്ക്കെതിരെ 5-0ന് ആദ്യ വിജയം നേടി. ഈ മത്സരത്തിൽ മുംബൈയുടെ ആന്ദേ മോറിറ്റ്സ് ഇന്ത്യൻ സൂപ്പർ ലീഗിലെ ആദ്യ ഹാട്രിക് നേടി.പ്ലേ ഓഫിലേക്ക് കടക്കാതെ ഏഴാം സ്ഥാനത്തായിരുന്നു മുംബൈ സിറ്റി എഫ് സി. 

### രണ്ടാം സീസൺ (2015)
2015 ജൂലൈയിൽ പീറ്റർ റെയ്ഡിനു പകരം നിക്കോളാസ് അനെൽക്ക പരിശീലക സ്ഥാനം ഏറ്റെടുത്തു. ഇതോടെ അനെൽക്ക പരിശീലകനും കളിക്കാരനുമായി.ഫ്രാൻസ് ബെർട്ടിൻ സീസണിന്റെ തുടക്കത്തിൽ ക്യാപ്റ്റനായി നിയമിതനായി. രണ്ടാം സീസണിൽ 14 മത്സരങ്ങളിൽ നിന്ന് 4 മത്സരങ്ങളിൽ വിജയിച്ചു.  ഗ്രൂപ്പ് പട്ടികയിൽ ആറാം സ്ഥാനത്തായിരുന്നു മുംബൈ. 

### പോയിന്റ് പട്ടിക

## സ്റ്റേഡിയം
2014, 2015 സീസണുകളിൽ മുബൈയിലെ ഡി.വൈ. പാട്ടീൽ സ്റ്റേഡിയമായിരുന്നു മുംബൈ സിറ്റി എഫ് സിയുടെ ഹം ഗ്രൗണ്ട്. എന്നാൽ 2016 സീസണിൽ അന്ധേരി സ്പോർട്സ് കോംപ്ലക്സ് ആയിരിക്കും ടീമിന്റെ ഹോം ഗ്രൗണ്ട്.  

## കളിക്കാർ

### നിലവിലെ ടീം

## ടീം മാനേജ്‌മെന്റ്

## കിറ്റ് സ്പോൺസർമാർ

## റെക്കോർഡുകൾ

### കൂടുതൽ ഗോൾ നേടിയവർ

### മാനേജർമാർ

## References


വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
വർഗ്ഗം:മുംബൈ സിറ്റി എഫ് സി
ഇവാങ്ക ട്രമ്പ്

**ഇവാങ്ക മേരി ട്രമ്പ്** (; ജനനം: ഒക്ടോബർ 30, 1981) ഒരു അമേരിക്കൻ വ്യവസായ പ്രമുഖയും ഫാഷൻ മോഡലുമാണ്. പഴയകാല ഫാഷൻ മോഡലായ ഇവാന ട്രമ്പിന്റെയും മുൻ അമേരിക്കൻ റിയൽ എസ്റ്റേറ്റ് വ്യവസായിയും മുൻ അമേരിക്കൻ ഐക്യനാടുകളുടെ പ്രസിഡൻറുമായ ഡൊണാൾഡ് ട്രമ്പിന്റെയും മകളാണ് ഇവാങ്ക.  അവർ പ്രസിഡൻറിൻറെ മുഖ്യ ഉപദേശകയായി രുന്നു ജൂതവംശജനായ ജാറെഡ് കുഷ്നറെ വിവാഹം കഴിച്ചതിനു ശേഷം മതപരിവർത്തനം നടത്തുകയും അമേരിക്കൻ പ്രഥമകുടുബത്തിലെ ആദ്യ ജൂത അംഗമായി മാറുകയും ചെയ്തു.

## ജീവിതരേഖ

ന്യൂയോർക്കിലെ മൻഹാട്ടണിൽ ഒരു അമേരിക്കൻ ബിസിനസുകാരനായ ഡൊണാൾഡ് ട്രമ്പിന്റെയും അദ്ദേഹത്തിന്റെ പ്രഥമ പത്നിയായിരുന്ന ഇവാനയുടെയൂം മകളായി 1981 ഒക്ടോബർ 30 ന് ഭൂജാതയായി. മാതാവ് പഴയ ചെക്കോസ്ലോവാക്കിയയിൽ നിന്നുള്ള മുൻകാല മോഡലായിരുന്നു. 1991 ൽ ഇവാങ്കയ്ക്ക് 9 വയസുള്ളപ്പോൾ മാതാപിതാക്കൾ വിവാഹമോചിതരായി. ഡോനാൾഡ് ജൂനിയർ, എറിക് എന്നിങ്ങനെ രണ്ടു സഹോദരന്മാരും ടിഫാനി എന്ന അർത്ഥസഹോദരിയും ബാരൊൺ എന്ന അർത്ഥസഹോദരനുമുണ്ട്.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂത അമേരിക്കൻ എഴുത്തുകാർ
വർഗ്ഗം:അമേരിക്കൻ ഐക്യനാടുകളിലെ പ്രസിഡന്റുമാരുടെ മക്കൾ
കരിമ്പൻ അരുവിയൻ

ശരീരമാസകലം കറുപ്പ് നിറമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **കരിമ്പൻ അരുവിയൻ** . ഫ്രെസർ തുമ്പി ഗവേഷണയാത്രകളിൽ സന്തതസഹചാരിയായിരുന്ന തൻറെ ഭാര്യയോടുള്ള ആദരസൂചകമായാണ് ഇതിനു *Dysphaea ethela* എന്ന പേരു നൽകിയത്.

കേരളം, കർണാടകം, തമിഴ്‌നാട് എന്നീ സംസ്ഥനങ്ങളിൽ ഇവയെ കണ്ടുവരുന്നു. പൂർവഘത്തിലും മധ്യഇന്ത്യയിലും ഇവയെ കണ്ടെത്തിയിട്ടുണ്ട്.

വനപ്രദേശങ്ങളിലെ ഒഴുക്കുള്ള അരുവികളിലും, അപൂർവ്വമായി നാട്ടിൻ പുറങ്ങളിലെ പുഴകളിലും ഇവ കാണപ്പെടുന്നു. മഴ കഴിഞ്ഞുള്ള കാലങ്ങളിൽ ഇവയുടെ ചെറിയ കൂട്ടങ്ങൾ കാണാം. ജലാശയങ്ങളിൽ നിന്നും പൊങ്ങിനിൽക്കുന്ന പാറകൾ, മരക്കുറ്റികൾ എന്നിവയാണ് പ്രധാന ഇരിപ്പിടങ്ങൾ. വലിയ കണ്ണുകളുടെ മുകൾ ഭാഗം കറുപ്പു കീഴ്ഭാഗം ചാര നിറവുമാണ്. കറുത്ത ഉരസ്സിൽ കൂടി തവിട്ടു നിറത്തിലുള്ള നേർത്ത വരകൾ പോകുന്നുണ്ട്. ഇവയുടെ കാലുകൾക്ക് കറുത്ത നിറമാണ്. നീളമുള്ള കറുത്ത ഉദരത്തിന് തവിട്ടു വളയങ്ങളുണ്ട്. ഉദരത്തിന്റെ അഗ്രഭാഗം വളച്ചു മുകളിലോട്ടുയർത്തി പിടിക്കുന്ന ശീലവുമുണ്ട്. ഇവയുടെ ചിറകിന് തിളങ്ങുന്ന ഇളം തവിട്ടു നിറമോ കറുപ്പ് നിറമോ ആയിരിക്കും. തവിട്ടു നിറമുള്ള കണ്ണിന്റെ കീഴ്ഭാഗം ചാരനിറമാണ്. കറുത്ത ഉരസ്സിൽ മഞ്ഞ വരകളുണ്ട്. ഉദരത്തിന് കറുപ്പു നിറവും അതിൽ മഞ്ഞ വരകളും വളയങ്ങളുമുണ്ട്. ഇവയ്ക്ക് ദീർഘനേരം പറക്കാനുള്ള കഴിവമുണ്ട്. അപകടമുണ്ടെന്നു തോന്നിയാൽ വളരെ ഉയരമുള്ള മരച്ചില്ലുകളിലേക്ക് പറന്ന് അപ്രത്യക്ഷമാവും. ആൺതുമ്പികൾ പാറകളിലും മരക്കുറ്റിയിലും ഒരിടത്തുതന്നെ വളരെയേറെ നേരം ഇരിക്കാനിഷ്ടപ്പെടുന്നു. പെൺതുമ്പികൾ ജലാശയത്തിനോട് ചേർന്നുള്ള പൊക്കമുള്ള മരത്തിന്റെ ചില്ലകളിലാണ് വിശ്രമിക്കാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
തെക്കൻ അരുവിയൻ

ശരീരത്തിന് കറുപ്പു ചുവപ്പും നിറവും ചിറകിൽ വലിയ ഒരു കറുത്ത പാടുമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **തെക്കൻ അരുവിയൻ** .

ആൺതുമ്പികളുട തവിട്ടു നിറത്തിലുള്ള ചുണ്ടും, ചുവന്ന കാലുകളും ചിറകിലെ വലിയ കറുത്ത പാടും മറ്റു അരുവിയന്മാരുമായി തിരിച്ചറിയുവാൻ സഹായിക്കുന്നു. പശ്ചിമഘട്ടത്തിൽ പാലക്കാടിന് തെക്കോട്ടു മാത്രമേ ഇവയെ കാണാറുള്ളു. ഉൾക്കാടുകളിൽ പ്രത്യേകിച്ച് ഉയർന്ന വനമേഖലകളിലെ അരുവികളിലെ തുറസ്സായ ഇടങ്ങളിൽ കാണപ്പെടുന്നു. കണ്ണുകൾക്ക് കടും തവിട്ടു നിറവും കീഴ്ഭാഗം മങ്ങിയ മഞ്ഞയുമാണ്. ഉരസ്സിന് കറുപ്പിൽ മഞ്ഞ വരകളും, കീഴ് പകുതിയിൽ മഞ്ഞയിൽ കറുത്ത ചെറിയ പൊട്ടുകളുമുണ്ട്. ചുവന്ന നിറമുള്ള കാലുകളുടെ അവസാന ഖണ്ഡങ്ങൾക്ക് കറുപ്പ് നിറമാണ്. ഉരുണ്ടതും നീളമുള്ളതുമായ ഉദരത്തിന് ചുവപ്പു നിറവും അഗ്രഭാഗങ്ങൾ കറുത്തതുമാണ്. സുതാര്യമായ നീളമുള്ള ചിറകാണ് ഇവയ്ക്കുള്ളത്. പിൻ ചിറകിൽ പകുതി മുതൽ അഗ്രഭാഗം വരെ കറുത്തതായിരിക്കും. മുൻ ചിറകുകൾക്ക് പിൻ ചിറകിനെക്കാൾ നീളം കൂടുതലായിരിക്കും. പിൻ ചിറകുകൾ തുറക്കുമ്പോൾ കറുത്ത ഭാഗങ്ങളിൽ തിളങ്ങുന്ന ചുവപ്പ് നിറം കാണാം. ഉരസ്സിനും ഉദരത്തിനും കടും തവിട്ടു നിറവും അതിൽ പച്ച കലർന്ന മങ്ങിയ മഞ്ഞ വരകളും കലകളുമുണ്ട്.സുതാര്യമായ ചിറകിനു നേരിയ തവിട്ടുനിറമുണ്ട്. പറന്നു വന്നിരുന്ന ഉടനെയും അപകട സൂചനയുള്ളപ്പോഴും ചിറകുകൾ വിരിച്ച് പിൻ ചിറകുകളിലെ തിളങ്ങുന്ന ചുവപ്പ് നിറം കാണിക്കാറുണ്ട്. പെൺതുമ്പികൾ ജലാശയത്തിനരികിൽ പൊക്കമുള്ള ചെടികളിൽ മാറി മാറി ഇരിക്കാറാണ് പതിവ്. ചിലപ്പോൾ ഇവ കൂട്ടമായും കാണാറുണ്ട്. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
നിംഫേസീ

ലഘുചിത്രം|Cultivar of ''Nymphaea'' in flower
ലഘുചിത്രം| ''Victoria cruziana'' യുടെ പൂക്കൾ
സപുഷ്പികളിൽ ഉൾപ്പെടുന്ന ഒരു സസ്യകുടുംബമാണ് **നിംഫേസീ (Nymphaeaceae)**  .മൂലകാണ്‌ഡത്തോടു കൂടിയ ജലസസ്യങ്ങളുൾപ്പെടുന്ന ഈ സസ്യകുടുംബത്തിലെ അംഗങ്ങളെ ലോകമെമ്പാടുമുള്ള ഉഷ്ണമേഖല, മിതശീതോഷ്ണ മേഖലാ പ്രദേശങ്ങളിൽ കാണപ്പെടുന്നു. ഈ സസ്യകുടുംബത്തിൽ 8 ജീനസ്സുകളിലായി ഏകദേശം 70 സ്പീഷിസുകളാണുള്ളത്. മണ്ണിൽ വേരുറപ്പിച്ച് വെള്ളത്തിലൂടെ വളർന്ന തണ്ടിന്റെ അഗ്രഭാഗത്തായി ഇലകളും പൂവുകളും കാണാം. ഇലകളും പൂവുകളും വെള്ളത്തിനു പ്രതലത്തിൽ പൊങ്ങിക്കിടക്കുന്ന തരത്തിലോ അല്ലെങ്കിൽ വെള്ള പ്രതലത്തിൽ നിന്ന് ഉയർന്നു നിൽക്കുന്ന തരത്തിലോ ആയിരിക്കും. 

## സവിശേഷതകൾ
ഇവയുടെ ഇലകൾ ലഘുപത്രത്തോടു കൂടിയവയും ഏകാന്തരന്യാസത്തിൽ ക്രമീകരിച്ചതുമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പങ്ങൾ
വർഗ്ഗം:ജലസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:സസ്യകുടുംബങ്ങൾ
വടക്കൻ അരുവിയൻ

ശരീരത്തിന് കറുപ്പും ചുവപ്പും നിറമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **വടക്കൻ അരുവിയൻ** .

ആൺതുമ്പിയുടെ ഇളം നീല ചുണ്ടും മഞ്ഞയും കറുപ്പു നിറമുള്ള കാലും മുൻ ചിറകിന്റെ അഗ്രഭാഗത്തെ കറുത്ത പാടും മറ്റു അരുവിയന്മാരിൽ നിന്നും തിരിച്ചറിയുവാൻ സഹായിക്കുന്നു. പശ്ചിമഘട്ടത്തിൽ പാലക്കാട്ട് മുതൽ വടക്കോട്ടുള്ള വനമേഖലകളിൽ മാത്രം കാണപ്പെടുന്നു.ഒഴുക്കുള്ള അരുവികളിലെ പാറകളിലും ഉണങ്ങിയ മരച്ചില്ലകളിലുമാണ് കൂടുതൽ കാണാറുള്ളത്. കറുത്ത കണ്ണുകളുടെ കീഴ്ഭാഗത്തിന് ഇളം ചാരനിറമാണ്. ചുണ്ടുകൾക്ക് നീല നിറം. കറുത്ത ഉരസ്സിന്റെ മുകൾ ഭാഗത്ത് തീമഞ്ഞ വരകളും കീഴ്ഭാഗത്ത് ചുവപ്പ് നിറവുമാണ്. മഞ്ഞ നിറത്തിലുള്ള കാലുകളുടെ മുകൾ വശം കറുപ്പ് നിറമാണ്. ഉദരത്തിനു ചുവപ്പ് നിറവും അഗ്രഭാഗത്തേക്ക് വരുമ്പോൾ കറുപ്പു നിറവുമാണ്.സുതാര്യമായ നീളമുള്ള ചിറകുകളാണ് ഇവയ്ക്കുള്ളത്. പിൻ ചിറകിന്റെ പകുതി മുതൽ അഗ്രഭാഗം വരെ കറുത്ത പാടുണ്ട്. മുൻ ചിറകിന് പിൻ ചിറകിനേക്കാൾ നീളം കൂടുതലും അഗ്രഭാഗത്തായിട്ട് നേരിയ കറുത്ത പാടുമുണ്ട്. ചിറകുകൾ തുറക്കുമ്പോൾ കറുത്ത പാടുകളിൽ വിസ്മയിപ്പിക്കുന്ന തിളങ്ങുന്ന ചുവപ്പു നിറം കാണാം. ഉരസ്സിനോട് ചേരുന്ന ചിറകിന്റെ ഭാഗത്ത് നേരിയ തവിട്ട് നിറമുണ്ട്. തവിട്ടു നിറമുള്ള കണ്ണുകളുടെ കീഴ്ഭാഗത്തിന് ചാരനിറമാണ്. കടും തവിട്ടു നിറമുള്ള ഉരസ്സിലും ഉദരത്തിലും വരകളും കലകളുമുണ്ട്. സുതാര്യമായ ചിറകുകളാണിവയ്ക്കുള്ളത്. ഇണയെ  ആകർഷിക്കുവാൻ ചിറകുകൾ വിടർത്തി തിളങ്ങുന്ന ചുവപ്പ് നിറങ്ങൾ കാണിക്കാറുണ്ട്. പെൺതുമ്പികൾ ഇണ ചേരുവാൻ മാത്രമേ ജലാശയത്തിനരികിൽ വരാറുള്ളു. ചെറിയ കൂട്ടങ്ങളായും ഇവയെ കാണപ്പെടുന്നു. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഇവാൻ ജേക്കബ്

പ്രമുഖ ഇന്ത്യൻ കായിക താരമായിരുന്നു  **ഇവാൻ ജേക്കബ്.**
1952ൽ ഫിൻലണ്ടിലെ ഹെൽസിങ്കിൽ നടന്ന ഒളിമ്പിക്‌സിൽ  ഇന്ത്യയ്ക്കു വേണ്ടി 400 മീറ്റർ ഓട്ട മത്സരത്തിൽ പങ്കെടുത്തു.

## നേട്ടങ്ങൾ

# ഏഷ്യൻ ഗെയിംസിൽ വെള്ളി മെഡൽ നേടിയ ആദ്യ കേരളീയനാണ് ഇവാൻ ജേക്കബ്.
# 1954ൽ മനിലയിൽ നടന്ന ഏഷ്യൻ ഗെയിംസിൽ 400 മീറ്റർ ഓട്ടത്തിൽ വെള്ളി മെഡൽ നേടി.
# 400 മീറ്റർ ഓട്ടത്തിൽ 48.2 സെക്കന്റ് എന്ന സമയത്തിൽ ഫിനിഷ് ചെയ്ത് ദേശീയ റെക്കോർഡ് സ്ഥാപിച്ചു. തുടർച്ചയായി നാലു വർഷം ഈ റെക്കോർഡ് നിലനിർതതി. 

## അവലംബം

വർഗ്ഗം:400മീറ്റർ ഓട്ടക്കാർ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ
മഞ്ഞ വരയൻ പൂത്താലി

ശരീരത്തിന് ഇളം നീല നിറവും ഉരസ്സിന് മുകൾഭാഗം മഞ്ഞ കലർന്ന ഇളം പച്ച നിറവും അതിൽ കറുത്ത വരകളുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **മഞ്ഞ വരയൻ പൂത്താലി** .

നീലച്ചുട്ടിയോട് സാമ്യമുണ്ടെങ്കിലും വലിപ്പക്കൂടുതൽ കൊണ്ടും ഉരസ്സിന് മുകൾ ഭാഗത്തെ നിറങ്ങൾ കൊണ്ടും ഇവയെ പ്രത്യേകം തിരിച്ചറിയാൻ കഴിയും. പശ്ചിമഘട്ടത്തിലെ സ്ഥാനീയത്തുമ്പിയായ ഇവ തെക്കൻ കേരളത്തിൽ സാധാരണമാണ്. വനപ്രദേശങ്ങളിലെ തടാകങ്ങളിലും അരുവികളിലും നാട്ടിൻ പ്രദേശങ്ങളിലെ പുഴകളിലും തോടുകളിലും ഇവ കാണപ്പെടുന്നു. കണ്ണുകൾക്ക് ഇളം പച്ച നിറവും മുകൾ ഭാഗത്തായി കറുത്ത തൊപ്പിയുമുണ്ട്. ഇളം പച്ച കലർന്ന മഞ്ഞ വരയുള്ള ഉരസ്സിന് മുകൾ ഭാഗത്ത് കറുപ്പുനിറമാണ്. ഇവ ചിലപ്പോൾ കറുപ്പിൽ ഓറഞ്ച് നിറമുള്ള വരകളോടു കൂടിയും കാണപ്പെടുന്നു. ഉരസ്സിന്റെ പകുതിക്കു താഴെ ഇളം നീല നിറമാണ്. ചിറകിനോടു ചേരുന്ന വശങ്ങളിലായി നീളത്തിലുള്ള രണ്ടു കറുത്ത കലകളും കാണാം. കറുപ്പു നിറമുള്ള കാലുകളുടെ അകവശം ഇളം നീലയാണ്. ഉദരത്തിന്റെ അടിവശം ഇളം നീലയും മുകൾ ഭാഗം കറുത്ത നിറവുമാണ്. ഖണ്ഡങ്ങൾക്കിടയിൽ ഇളം നീല വളയങ്ങളുമുണ്ട്. സുതാര്യമാണ് ഇവയുടെ ചിറകുകൾ.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
കേരളത്തിലെ സസ്തനികളുടെ പട്ടിക

കേരളത്തിൽ 13 നിരകളിലായി 35 കുടുംബങ്ങളിൽ 118 സ്പീഷിസ് സസ്തനികൾ ആണ് ഉള്ളത്, ഇതിൽ 15 എണ്ണം പശ്ചിമഘട്ടതദ്ദേശവാസികളും 29 എണ്ണം ഏതെങ്കിലുമൊക്കെ രീതിയിൽ വംശനാശഭീഷണി നേരിടുന്നവയുമാണ്. 87 എണ്ണം വന്യജീവി (സംരക്ഷണ) നിയമം 1972 പ്രകാരം സംരക്ഷിതനിലയിലും ആണ്.

വർഗ്ഗം:കേരളവുമായി ബന്ധപ്പെട്ട പട്ടികകൾ
*
വർഗ്ഗം:ജീവികളുമായി ബന്ധപ്പെട്ട പട്ടികകൾ
കേരളത്തിലെ കശേരുകികളുടെ പട്ടിക

കേരളത്തിലെ കശേരുകികളുടെ പട്ടിക ചുവടെ ചേർക്കുന്നു.

വർഗ്ഗം:കേരളത്തിലെ കശേരുകികൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
കണ്ണൂരിലെ തെയ്യക്കാവുകളുടെ പട്ടിക

# ശ്രീ അടിയേരി മഠം , ആറളം. ഫോൺ: 9745845100
# പരയങ്ങാട്ട് മുനീശ്വര മന്ദിരം, കച്ചേരിപ്പാറ
# ഒതയോത്ത് കുട്ടിശാസ്തപ്പൻ ക്ഷേത്രം, എടയന്നൂർ
#ഒതയോത്ത് ആലിൻകാവിൽ ക്ഷേത്രം, കുയിലൂർ
#കുയിലൂർ കുന്നത്ത് ശ്രീ വേട്ടയ്ക്കൊരു മകൻ ക്ഷേത്രം, കുയിലൂർ
#വേങ്ങകണ്ടി ശ്രീ മുച്ചിലോട്ട് ഭഗവതി ക്ഷേത്രം, മട്ടന്നൂർ
#മുണ്ടയോട് കൂടൻ ഗുരുക്കൻമാർക്കാവ്
#കുട്ടിച്ചാത്തൻമഠം മുടപത്തൂർ, 
#പൊതിയാൽ കാവ് കുന്നത്ത്മൂല ശ്രീ കുറുമ്പ ഭഗവതി ക്ഷേത്രം, ശങ്കരനെല്ലൂർ
#തില്ലങ്കേരി മുച്ചിലോട്ട് കാവ്, കാവുംപാടി
#ഒലായിക്കര ശ്രീ മലപ്പിലായിക്കാവ്, കൂത്ത്പറമ്പ
#കോട്ടയത്ത് ശാസ്ത ചാമുണ്ടെശ്വരി ക്ഷേത്രം, കൂത്ത്പറമ്പ
#കോതേരി വയനാട്ടുകുലവൻ ക്ഷേത്രം, 
#നുള്ളിക്കണ്ടി പോർക്കലി ഭഗവതി ക്ഷേത്രം, കൊങ്ങാട്ട, കൂത്ത്പറമ്പ
#ഇരിവേരി ശ്രീ പുലിദേവ ക്ഷേത്രം, കുഞ്ഞിമംഗലം
#കുഞ്ഞിമംഗലം മല്ലിയോട്ട് കാവ്, 
#ചെമനാട് ആലിചേരി കണക്കരംകോട് തറവാട്, കോളയാട്, കൂത്ത്പറമ്പ
#കുറ്റെരി മുച്ചിലോട്ട് കാവ്,, പാനൂർ
#അമ്മൽ കൈതേരി പോർക്കലി ഭഗവതി, വട്ടോളി
#കൈതേരി ഇടം ഭഗവതി ക്ഷേത്രം, കൂത്തുപറമ്പ
#ആലിചേരി കാഞ്ഞിരോളി മുത്തപ്പൻ മടപ്പുര, കോളയാട്
#കൂവപ്പാടി മടപ്പുര, 
#ചെല്ലത്ത് വയൽ രയരോത്ത് തെയ്യം, ചിറ്റാരിപ്പറമ്പ
#പൂവത്തിൻകീഴിൽ വിശ്വകർമ്മ ക്ഷേത്രം, ചിറ്റാരിപറമ്പ
#പോതിയങ്കാവ് കുന്നത്ത്മൂല കൂർമ്പ ഭഗവതി ക്ഷേത്രം, മാങ്ങാട്ടിടം
#ആമ്പിലാട് പുതിയ ഭഗവതി ക്ഷേത്രം, കൂത്തുപറമ്പ
#തീര്ത്തങ്കര പുതിയകാവ്
#ആറ്റിങ്കര മുച്ചിലോട്ട് കാവ്, , ആറളം
#കളരിക്കാട്ട് മഞ്ഞംപ്രം മുത്തപ്പൻ മടപ്പുര, ആറളം
#പത്തായക്കുന്ന് മൂഴിവയൽ കനാൽപാലം ഗുളികൻ കാവ്, പാട്യം
#കൊയിലോട് തയ്യിലെക്കണ്ടി മടപ്പുര, മാങ്ങാട്ടിടം
#കേളോത്ത് മടപ്പുര, നരവുർ
#കൊങ്ങോട്ടു മടപ്പുര, പഴയനിരത്ത്
#തൃക്കണ്ണാപുരം കുറുമ്പ ഭഗവതി ക്ഷേത്രം 
#എരട്ട കുളങ്ങര  തെയ്യം, ചിറ്റാരിപറമ്പ
#പുതിയടത്ത്  കാവ് തളിപ്പറമ്പ് ,ചിറവക്ക്
#കണ്ണത്ത് ദാവൂർ കരിങ്കാളി ക്ഷേത്രം , ചാലോട്
#കണ്ണങ്ങാട് ഭഗവതി ക്ഷേത്രം,കുറ്റൂർ
#മൈലഞ്ചേരി പുതിയഭഗവതി ക്ഷേത്രം,കുറ്റൂർ

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:തെയ്യം
വർഗ്ഗം:മതങ്ങളുമായി ബന്ധപ്പെട്ട പട്ടികകൾ
ടൗന്റൺ

ഇംഗ്ലണ്ടിലെ സോമർസെറ്റ് പ്രവിശ്യയിലുള്ള ഒരു നഗരമാണ് **ടൗന്റൺ** (Taunton). ഈ പ്രവിശ്യയിലെ ഒരു പുരാതനനഗരമാണിത്. ടോൺ നദിയുടെ തീരത്തായാണ് ടൗന്റൺ നഗരം നിലകൊള്ളുന്നത്. ടോൺ നദിയുടെ തീരത്തുള്ള നഗരം (ടൗൺ) എന്നനിലയിലാണ് ടൗന്റൺ നഗരത്തിന് ആ പേർ ലഭിച്ചത് . ഇവിടെ നടക്കാറുള്ള ടൗന്റൺ പുഷ്പമേള പ്രസിദ്ധമാണ്,. 2011 ലെ കണക്കുകൾ പ്രകാരം ടൗന്റണിലെ ജനസംഖ്യ 64,621 ആണ്..
## അവലംബം

## പുറത്തേക്കുള്ള കണ്ണികൾ

*
* Social, economic and political data on Taunton from the Vision of Britain website

വർഗ്ഗം:ഇംഗ്ലണ്ടിലെ നഗരങ്ങൾ
സി.ജെ. കുട്ടപ്പൻ

കേരളത്തിലെ അറിയപ്പെടുന്ന ഒരു നാടൻപാട്ട് കലാകാരനാണ് **സി. ജെ. കുട്ടപ്പൻ**. കേരള ഫോക്‌ലോർ അക്കാദമിയുടെ മുൻ ചെയർമാൻ . 

## ജീവിതരേഖ
ചൂരക്കുറ്റിക്കൽ വീട്ടിൽ കുമാരദാസിന്റെയും തങ്കമ്മയുടെയും നാലുമക്കളിൽ മൂത്തയാളായി പത്തനംതിട്ട ജില്ലയിലെ ചെങ്ങന്നൂരിൽ ജനനം. അദ്ദേഹം അഞ്ചാംക്ലാസിൽ പഠിക്കുമ്പോൾ കുടുംബം ഇടുക്കി ജില്ലയിലെ ഉടുമ്പൻചോലയിലേക്ക് കുടിയേറി.

## പുരസ്കാരങ്ങൾ
*2012 ലെ സംസ്ഥാന ഫോക്‌ലോർ അക്കാദമി പുരസ്കാരം
*സാംബശിവൻ പുരസ്കാരം
*കലാമാണിക്യം പുരസ്കാരം

## കുടുംബം
അദ്ദേഹത്തിനും ഭാര്യ സുധക്കും കല കണ്ണൻ എന്നീ രണ്ട് മക്കളുണ്ട്.

## അവലംബം


വർഗ്ഗം:നാടൻ കലകളുടെ അവതാരകർ
ഊരകം (സസ്യം)

ബഹുവർഷിയായ ഒരു കുറ്റിച്ചെടിയാണ് **ഊരകം**. . രണ്ടര മീറ്റർ വരെ ഉയരം വയ്ക്കുന്ന ഈ ചെടിയുടെ തണ്ടും ഇലകളുമെല്ലാം രോമാവൃതവും തിളക്കമുള്ളതും ഒട്ടിപ്പിടിക്കുന്നതുപോലെയുള്ളതുമാണ്. നാരിനും ഔഷധങ്ങൾക്കും ഭക്ഷ്യാവശ്യത്തിനുമായെല്ലാം നട്ടുവളർത്താറുണ്ട്. ഒരു അലങ്കാരസസ്യവുമാണ് ഊരകം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://plants.usda.gov/core/profile?symbol=ABHI

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം